open-index/open-wikipedia-markdown huggingface dataset:
စစ်ကိုင်းပြည်သူ့ကာကွယ်ရေးတပ်မတော်

**စစ်ကိုင်းပြည်သူ့ကာကွယ်ရေးတပ်မတော်** (၊ အတိုကောက် **Sagaing PDF** ) သည် မြန်မာနိုင်ငံရှိတိုင်းရင်းသား လက်နက်ကိုင်အဖွဲ့အစည်းတစ်ခုဖြစ်သည်။၎င်းအဖွဲ့သည် အမျိုးသားညီညွတ်ရေးအစိုးရ (NUG)၊ကာကွယ်ရေးဝန်ကြီးဌာန၏ တိုက်ရိုက်ကွပ်ကဲမှုအောက်တွင် မပါဝင်ဘဲ သီးခြားအုပ်ချုပ်ရေးနှင့် သီးခြားစစ်ရေးဖွဲ့စည်းပုံဖြင့် လှုပ်ရှားနေသော လက်နက်ကိုင်အဖွဲ့တစ်ခုလည်း ဖြစ်သည်။

## သမိုင်းအကျဉ်း 
၂၀၂၁ ခုနှစ်၊ဖေဖော်ဝါရီ ၁ ရက် တွင် မြန်မာနိုင်ငံစစ်အာဏာသိမ်းမှုဖြစ်ပွားခဲ့သည်။လက်နက်ကိုင်လမ်းစဉ်ကို ရွေးချယ်ခဲ့ကြသည့် လူငယ်များသည် တိုင်းရင်းသားလက်နက်ကိုင်အဖွဲ့များထံ သွားရောက်၍ စစ်ပညာသင်ကြားခဲ့ကြသည်။

စစ်ပညာသွားရောက်သင်ကြားခဲ့ကြသည့် လူငယ်များဦးဆောင်ပြီး  Sagaing PDF ကို  ၂၀၂၁ ခုနှစ်၊ ဇူလိုင် ၁၈ ရက် တွင် စတင် စုဖွဲ့ခဲ့ကြသည်။စတင်စုဖွဲ့ချိန် Sagaing PDF ဖြစ်လာမည့် အမြုတေ ရဲဘော်များသည် ကချင်လွတ်လပ်ရေးတပ်မတော် KIA ၏ တပ်မဟာ ၈ သင်တန်း၌ တက်ရောက်ခဲ့ကြသူများဖြစ်ပြီး၊ဆက်လက်၍ စစ်ကိုင်းတိုင်းအတွင်းတွင် ဆင့်ပွားသင်တန်း၊ အခြေခံစစ်ပညာသင်တန်းဖြင့် တပ်ဖွဲ့ကို  တိုးချဲ့ခဲ့ကြခြင်းဖြစ်သည်။ 

စစ်ကိုင်းပြည်သူ့ကာကွယ်ရေးတပ်မတော် သည်  မြောက်ပိုင်းညီနောင်မဟာမိတ် သုံးဖွဲ့ထဲမှ တအောင်းအမျိုးသားလွတ်မြောက်ရေး တပ်မတော် TNLA နှင့် နီးကပ်သည့် ဆက်ဆံရေးအား ထားရှိကာ၊TNLA ဘက်မှလည်း ထောက်ပံ့ကူညီမှုများ ပြုလုပ်သည်။ 

## ကိုးကား 
ကဏ္ဍ:မြန်မာလက်နက်ကိုင်အဖွဲ့အစည်းများ
ကဏ္ဍ:မြန်မာနိုင်ငံရှိ တိုင်းရင်းသား လက်နက်ကိုင် အဖွဲ့အစည်းများ
ကဏ္ဍ:၂၀၂၁ နောက်ပိုင်း ဖွဲ့စည်းသည့် တော်လှန်ရေးဆိုင်ရာ အဖွဲ့များ
အိုင်းယွန်း ဘရစ်ချ် ချောက်ကမ်းပါး

**အိုင်းယွန်း ဘရစ်ချ် ချောက်ကမ်းပါး** သည် အင်္ဂလန်နိုင်ငံ ရှယော့ပ်ရှိုင်းယားတွင် တည်ရှိပြီး ဆဲဗင်းမြစ် ဖြတ်သန်းစီးဆင်းလျှက်ရှိသော နက်ရှိုင်းသော ချောက်ကမ်းပါး တစ်ခု ဖြစ်သည်။ ၎င်းသည် ရေခဲခေတ်၏ အဆုံးတွင် တဖြည်းဖြည်းချင်း ခမ်းခြောက်သွားသော လက်ဝေါ့ပ်ကန် မှ ရေခဲစီးကြောင်းများ လျှံကျခြင်းမှ ဖြစ်ပေါ်လာခဲ့ခြင်း ဖြစ်သည်။ ချောက်ကမ်းပါးမှ နက်ရှိုင်းစွာ ထိုးခွဲထားသော ကျောက်သားများမှ စီးပွားဖြစ်ထုတ်လုပ်နိုင်သော ကျောက်မီးသွေးများ၊ သံများ၊ ထုံးကျောက်များနှင့် မီးခံမြေစေးများကို ပေါ်ထွက်စေခဲ့သဖြင့် စက်မှုတော်လှန်ရေး အစောပိုင်းကာလအတွင်း၌ ဒေသအတွင်း အလျှင်အမြန် စီးပွားရေး ဖွံ့ဖြိုးတိုးတက်မှုကို ဖြစ်ပေါ်စေခဲ့သည်။

မူလက ဆဲဗင်း ချောက်ကမ်းပါးဟု ခေါ်ဆိုခဲ့ကြသော်လည်း ယခုအခါ ချောက်ကမ်းပါးတွင်ရှိသော ထင်ရှားသည့် ကမ္ဘာပေါ်တွင် ပထမဆုံး တည်ဆောက်ခဲ့သည့် အမျိုးအစား သံတံတား (အိုင်းယွန်း ဘရစ်ချ်) ကို အစွဲပြု၍ အိုင်းယွန်း ဘရစ်ချ် ချောက်ကမ်းပါးဟု ခေါ်ကြသည်။ တံတားကို ၁၇၇၉ ခုနှစ်တွင် တည်ဆောက်ခဲ့ပြီး စက်မှုမြို့ဖြစ်သော ဘရာဆလီမြို့ကို ပိုမိုသေးငယ်သော သတ္တုတွင်းမြို့ဖြစ်သည့် မိတ်ဒလေမြို့ နှင့် တိုးတက်လာနေသာ စက်မှုမြို့ ဖြစ်သည့် ကိုးလ်ဘရွတ်ဒေးလ်မြို့တို့နှင့် ဆက်သွယ်ရန် တည်ဆောက်ခဲ့ခြင်း ဖြစ်သည်။

## ကိုးကား
ကဏ္ဍ:ယူနိုက်တက်ကင်းဒမ်းရှိ ကမ္ဘာ့အမွေအနှစ်နေရာများ
ဗမာလွတ်မြောက်ရေးဒီမိုကရက်တစ်တပ်ဦး

**ဗမာလွတ်မြောက်ရေးဒီမိုကရက်တစ်တပ်ဦး** (၊ အတိုကောက် **BLDF** ) သည် မြန်မာနိုင်ငံရှိတိုင်းရင်းသား လက်နက်ကိုင်အဖွဲ့အစည်းတစ်ခုဖြစ်သည်။ 

## သမိုင်းအကျဉ်း 
၂၀၂၁ ခုနှစ်၊ဖေဖော်ဝါရီ ၁ ရက် တွင် မြန်မာနိုင်ငံစစ်အာဏာသိမ်းမှုဖြစ်ပွားခဲ့သည်။ဆန္ဒပြမှုပြင်းထန်သည့် မြို့ကြီးများထဲမှ တစ်မြို့ဖြစ်ခဲ့သည့် စစ်ကိုင်းတိုင်း၊မုံရွာမြို့ သည် စစ်အာဏာရှင်စနစ်အား မြို့လူထုအင်အားဖြင့်   မုံရွာလူထုသပိတ်တိုက်ပွဲဦးဆောင်ကော်မတီ နှင့် မုံရွာမြို့နယ် ပြည်သူ့အုပ်ချုပ်ရေးအဖွဲ့ (ပ.အ.ဖ)တို့ ဖွဲ့စည်း၍  တွန်းလှန်ဆန့်ကျင်ခဲ့ကြသည်။

၂၀၂၁ ခုနှစ်၊ဇွန် ၆ ရက် တွင် စစ်အာဏာသိမ်းမှုကို မလိုလားသည့် မုံရွာမြို့မိမြို့ဖများ၊ CDM အစုအဖွဲ့များ၊ရွေးကောက်ခံလွှတ်တော်ကိုယ်စားလှယ်များပါဝင်သည့် နိုင်ငံရေး အင်အားစုများ၏ သဘောတူညီဖြင့် မုံရွာလူထုသပိတ်တိုက်ပွဲဦးဆောင်ကော်မတီ နှင့် မုံရွာမြို့နယ် ပြည်သူ့အုပ်ချုပ်ရေးအဖွဲ့ (ပ.အ.ဖ)တို့သည် မုံရွာမြို့နယ် ပြည်သူ့ကာကွယ်ရေးတပ် (MPDF)ကို စစ်ဦးစီးအဖွဲ့ဝင် (၇) ဦး၏ ဦးဆောင်မှုနှင့်  ဖွဲ့စည်းတည်ထောင်ခဲ့ကြသည်။ 

မုံရွာမြို့နယ် ပြည်သူ့ကာကွယ်ရေးတပ် (MPDF)သည်  ကချင်လွတ်မြောက်ရေးတပ်မတော်တွင် စစ်ပညာ သင်ယူလာခဲ့ကြသည့် ရဲဘော် (၂၀၀) ကျော် နှင့် ဗကသများအဖွဲ့ချုပ် (မုံရွာခရိုင်)၊ တက္ကသိုလ် ကျောင်းသားသမဂ္ဂ (တ.က.သ)များကွန်ရက်-မုံရွာ နှင့် မုံရွာခရိုင်အတွင်းရှိ ဗကသ၊ တကသ ကျောင်းသားဟောင်းများ ပါဝင်မှုများဖြင့် ဖွဲ့စည်းခဲ့ကြခြင်း ဖြစ်သည်။ 

၂၀၂၃ ခုနှစ် ဇွန် ၂၇ ရက်တွင်  မုံရွာမြို့နယ် ပြည်သူ့ကာကွယ်ရေးတပ်ဖွဲ့ (MPDF)အား ဖျက်သိမ်းခဲ့ပြီး၊ ဗမာလွတ်မြောက်ရေးဒီမိုကရက်တစ်တပ်ဦး (BLDF)အဖြစ် ပြောင်းလဲ ဖွဲ့စည်းခဲ့သည်။ 

## ထင်ရှားဖြစ်ရပ် 
၂၀၂၅ ခုနှစ် အောက်တိုဘာ ၆ ရက်၊သီတင်းကျွတ်လပြည့်ည ၈နာရီ ၃၀မိနစ်ခန့် တွင်  တပ်မတော် (လေ) မှ အရပ်သားများအား အစုအပြုံလိုက် သတ်ဖြတ်ခဲ့သည့် ဖြစ်ရပ်တစ်ခုဖြစ်သည့် စစ်ကိုင်းတိုင်း၊ ချောင်းဦးမြို့နယ်၊ ဘုံတိုရွာ အစုလိုက်အပြုံလိုက်သတ်ဖြတ်ခံရမှု တွင်  ဗမာလွတ်မြောက်ရေး ဒီမိုကရက်တစ်တပ်ဦး (BLDF)၏ စစ်ဒေသ ၃ တာဝန်ခံ ရဲဘော်ဘုန်းမြင့်ဇော် (ခ) တည်ကြည် သည် အရပ်သားများနှင့်အတူ ကျဆုံးခဲ့သည်။ 

## မဟာမိတ်ပူးပေါင်းဆောင်ရွက်မှုများ 
အညာဒေသအခြေပြု ဗမာလွတ်မြောက်ရေးဒီမိုကရက်တစ်တပ်ဦး(BLDF)သည်  အမျိုးသားညီညွတ်ရေးအစိုးရ၊ကာကွယ်ရေးဝန်ကြီးဌာနဝန်ကြီး ဦးရည်မွန် နှင့်တွေ့ဆုံမှုပြုလုပ်ခဲ့ပြီး၊ ဖက်ဒရယ်ပဋိညာဉ်(FDC)အရ NUG ကို ကြားကာလတော်လှန်ရေးအစိုးရအနေဖြင့် အသိအမှတ်ပြု လက်ခံခဲ့သည်။ယင်းအပြင် ပသုံးလုံးဟုဆိုသည့် ပအဖ၊ ပကဖ၊ ပလဖ တို့နှင့် တော်လှန်ရေးဆိုင်ရာကိစ္စရပ်များ၌ ပူးပေါင်းထားသည့် အဖွဲ့လည်းဖြစ်သည်။ 

## ကိုးကား 
ကဏ္ဍ:မြန်မာလက်နက်ကိုင်အဖွဲ့အစည်းများ
ကဏ္ဍ:မြန်မာနိုင်ငံရှိ တိုင်းရင်းသား လက်နက်ကိုင် အဖွဲ့အစည်းများ
ကဏ္ဍ:၂၀၂၁ နောက်ပိုင်း ဖွဲ့စည်းသည့် တော်လှန်ရေးဆိုင်ရာ အဖွဲ့များ
မွန်ပြည်တော်လှန်ရေးတပ်

**မွန်ပြည်တော်လှန်ရေးတပ်** (; အတိုကောက် **MSRF**)သည်   မြန်မာနိုင်ငံရှိ တိုင်းရင်းသား လက်နက်ကိုင်အဖွဲ့အစည်းတစ်ခုဖြစ်သည်။၂၀၂၁ ခုနှစ် အာဏာသိမ်းမှုပြီးနောက်၊ **MSRF** သည် မွန်ပြည်နယ်အတွင်း ပထမဆုံး သေနတ်ဖောက်ကာ တော်လှန်ခဲ့သည့် မွန်လူမျိုးအခြေပြု တပ်တစ်ခုလည်း ဖြစ်ခဲ့သည်။

## သမိုင်းအကျဉ်း 
မွန်ပြည်တော်လှန်ရေးတပ် ကို ၂၀၂၁ ခုနှစ်၊ဩဂုတ် ၇ ရက် တွင်  ဗိုလ်မှူးထူး (လက်ရှိတပ်ရင်းမှူး နိုင်ဒရာဂွန်) ဦးဆောင်ပြီး လူ ၇ ဦး၊ လက်နက် ၃ လက်ဖြင့် ရေးမြို့နယ်တောင်ပိုင်းတွင် စတင်ဖွဲ့စည်းခဲ့သည်။

ပထမဦးဆုံး စစ်ဆင်ရေးကို  ၂၀၂၂ ခုနှစ်၊ စက်တင်ဘာ ၁ ရက် တွင် မွန်ပြည်နယ်တောင်ပိုင်း၊ရေးမြို့နယ်၊ ခေါဇာမြို့ရဲစခန်းအား ဆင်ဖြူရှင်စစ်ဆင်ရေးအမည်ဖြင့် သွားရောက်ပစ်ခတ်တိုက်ခိုက်ခြင်းဖြင့် စတင်ခဲ့သည်။

## စစ်ဆင်ရေးနယ်မြေများ 
မွန်ပြည်တော်လှန်ရေးတပ် သည်  မုဒုံမြို့နယ်၊ သံဖြူဇရပ်မြို့နယ် ၊ ရေးမြို့နယ်( တောင်ပိုင်း ၊ မြောက်ပိုင်း)၊  ရေဖြူမြို့နယ်၊ ကလိန်အောင်မြို့နယ်ခွဲ၊ သရက်ချောင်းမြို့နယ်တို့၌  မဟာမိတ်တပ်ဖွဲ့များနှင့်အတူ စစ်ဆင်ရေးဆောင်ရွက်သည်။

၂၀၂၂ ခုနှစ် ခေါဇာမြို့ရဲစခန်းတိုက်ပွဲ မှ  ၂၀၂၅ ခုနှစ် ဩဂုတ်လအထိ မွန်ပြည်တော်လှန်ရေးတပ်သည် တိုက်ပွဲအကြိမ်ရေ စုစုပေါင်း ၆၉ ခု အထိ ဖော်ဆောင်နိုင်ခဲ့သည်။

၂၀၂၅ ခုနှစ် စက်တင်ဘာလ ၁ ရက် မွန်ပြည်တော်လှန်ရေးတပ်၏ စစ်ရေးဖော်ဆောင်မှု (၃) နှစ်ပြည့် အစီရင်ခံစာအရ ၂၀၂၄ ခုနှစ် မတ်လ မှ ၂၀၂၅ ခုနှစ် ဩဂုတ်လအထိ အမှတ်(၈) ပြည်ထောင်စုလမ်းမကြီး၏ သံဖြူဇရပ်-ရေး-ထားဝယ် လမ်းပိုင်းများကို မဟာမိတ်တော်လှန်ရေးတပ်များနှင့်အတူ ပူးပေါင်း ထိန်းချုပ် စိုးမိုးနိုင်ခဲ့သည်။

## ထင်ရှားဖြစ်ရပ် 
၂၀၂၅ ခုနှစ် ဇန်နဝါရီလ ၉ရက်နေ့ မှ ၁၁ ရက်နေ့ အထိ ဆင်နွဲခဲ့သည့် ၃ ရက်တာ ကျုံလောင်းတိုက်ပွဲ သည် ထင်ရှားခဲ့သည်။
## မဟာမိတ်စုဖွဲ့မှုများ 
၂၀၂၃ ခုနှစ် ဒီဇင်ဘာ ၁၅ ရက် တွင်  မွန်ပြည်ဖက်ဒရယ်ကောင်စီ MSFC ၏ နိုင်ငံရေး ဦးဆောင်မှုကို ခံယူပြီး ကောင်စီ၏ ကာကွယ်ရေးဌာနအောက်ရှိ မွန်ပြည်အတွင်း စစ်ဒေသများ ဖြန့်ကျက်ကာ စစ်ရေးလှုပ်ရှားမှုများလုပ်ဆောင်ခဲ့သည်။

၂၀၂၅ ခုနှစ်၊ ဩဂုတ် ၂၇ ရက် တွင် ပြည်သူ့ကာကွယ်ရေးတပ်မတော် PDF အမှတ် (၁) စစ်ဆင်ရေးနယ် မြေ၊ နည်းဗျူဟာ ၃၃ နှင့် မွန်ပြည်တော်လှန်ရေးတပ် တို့သည်  “ညီနောင် တပ်ဖွဲ့” အဖြစ် ဖွဲ့စည်းခဲ့သည်။ပြည်သူ့ကာကွယ်ရေးတပ်မတော်၊အမှတ်( ၁) စစ်ဆင်ရေးနယ်မြေ၊ ဗျူဟာ (၃၃) သည် အမျိုးသားညီညွတ်ရေး အစိုးရ NUG လက်အောက်ခံဖြစ်ပြီး နည်းဗျူဟာ ၃၃ ၏ လက်အောက်တွင် ဒေါနတပ်ရင်း ၂၊ YGF၊ ဒေါနတပ်ရင်း ၃၊ KBDF၊ ဒေါနတပ်ရင်း ၄ နှင့် အခြားဗျူဟာစစ်ဆင်ရေးလက်ရုံးတပ်များရှိသည်။

၂၀၂၅ ခုနှစ်၊နိုဝင်ဘာ ၂၁ ရက် တွင် မွန်ပြည်တော်လှန်ရေးတပ် (MSRF)သည်  ဗမာပြည်သူ့လွတ်မြောက်ရေးတပ်တော် (BPLA) နှင့် Force for Federal Democracy (FFD) တပ်ဖွဲ့တို့အပါအဝင် တော်လှန်ရေးတပ် ၁၉ ဖွဲ့စုဖွဲ့ထားသည့် နွေဦးတော်လှန်ရေး မဟာမိတ်တပ်ပေါင်းစုထဲ ဝင်ရောက်ခဲ့သည်။

## ကိုးကား 
ကဏ္ဍ:မြန်မာလက်နက်ကိုင်အဖွဲ့အစည်းများ
ကဏ္ဍ:မြန်မာနိုင်ငံရှိ တိုင်းရင်းသား လက်နက်ကိုင် အဖွဲ့အစည်းများ
ကဏ္ဍ:၂၀၂၁ နောက်ပိုင်း ဖွဲ့စည်းသည့် တော်လှန်ရေးဆိုင်ရာ အဖွဲ့များ
မြွေကိုက်ဒဏ်ရာ

**မြွေကိုက်ဒဏ်ရာ**ဆိုသည်မှာ အထူးသဖြင့် အဆိပ်ရှိသောမြွေကိုက်ခြင်းကြောင့် ဖြစ်လာသော ဒဏ်ရာကိုဆိုလိုသည်။  အဆိပ်ရှိသောမြွေကိုက်ခံရခြင်း၏ အဖြစ်များသောလက္ခဏာတစ်ခုမှာ မြွေ၏အစွယ် မှ ထိုးဖောက်ဒဏ်ရာ နှစ်ခုရှိနေခြင်းဖြစ်သည်။  တစ်ခါတစ်ရံတွင် အကိုက်ခံရခြင်းမှ အဆိပ်ထိုးသွင်းခံရနိုင်သည်။  ထိုအခါ ၎င်းနေရာတွင် တစ်နာရီခန့်ကြာသောအခါ နီရဲခြင်း၊ ရောင်ရမ်းခြင်းနှင့် ပြင်းထန်သောနာကျင်မှုကို ဖြစ်ပေါ်စေနိုင်သည်။   ၊ အမြင်အာရုံဝေဝါးခြင်း၊ ခြေလက်များ ထုံကျင်ခြင်းနှင့် ချွေးထွက်ခြင်းတို့ ဖြစ်လာနိုင်သည်။  ကိုက်ခံရပြီးနောက် ကြောက်ရွံ့လာသည့်အခါ နှလုံးခုန်မြန်ခြင်း နှင့် မူးဝေခြင်းလက္ခဏာများ အဖြစ်များသည်။  ခန္ဓာကိုယ်အရွယ်အစားသေးငယ်သော ကလေးများတွင် ပြဿနာများသည် လူကြီးများထက် ပိုမိုပြင်းထန်လေ့ရှိသည်။ 

မြွေများသည် အမဲလိုက်ရန် မိမိကိုယ်ကိုကာကွယ်ရန်အတွက် ကိုက်တတ်ကြသည်။  ကိုက်ခံရနိုင်ခြေရှိသောအချက်များတွင် လယ်ယာလုပ်ငန်း ၊ သစ်တောလုပ်ငန်းနှင့် ဆောက်လုပ်ရေးလုပ်ငန်းကဲ့သို့သော လက်ဖြင့်ပြင်ပတွင် အလုပ်လုပ်ခြင်းပါဝင်သည်။  မြွေမျိုးစိတ်အများစုတွင် အဆိပ်မရှိသောကြောင့် ၎င်းတို့၏သားကောင်ကို ညှစ်သတ်ကြသည်။  အသုံးပြုရမည့် မြွေဆိပ်ဖြေဆေးအမျိုးအစားသည် မြွေအမျိုးအစားပေါ်တွင်မူတည်သည်။  ဥပမာအားဖြင့် အမေရိကန်ပြည်ထောင်စုတွင် တစ်နှစ်လျှင် လူပေါင်း ခုနစ်ထောင်မှ ရှစ်ထောင်ခန့်သည် အဆိပ်ရှိသော မြွေများ ကိုက်ခံရပြီး (လူ ၄၀,၀၀၀ တွင် တစ်ဦးခန့်) လူငါးဦးခန့် သေဆုံးသည် (လူ ၆၅ သန်းလျှင် တစ်ဦးခန့် သေဆုံးသည်)။ 

## ကိုးကားချက်များ
ပဏ္ဍရင်္ဂပရိဗိုဇ်

**ပဏ္ဍရင်္ဂပရိဗိုဇ်** ဆိုသည်မှာ ဗုဒ္ဓသာသနာတော်သမိုင်းတွင် ထင်ရှားသော **အဝတ်ဖြူဝတ်၍ ဦးပြည်းရိတ်ထားသည့် လှည့်လည်ကျင့်ကြံသူ (ပရိဗိုဇ်)** များ ဖြစ်ကြသည် ။ ၎င်းတို့သည် ဘိက္ခုနီ (ရဟန်းမ) သာသနာ ကွယ်ပျောက်သွားပြီးနောက် မြန်မာနိုင်ငံအပါအဝင် ဗုဒ္ဓဘာသာဝင်ဒေသများရှိ အမျိုးသမီးများအတွက် သာသနာ့ရိပ်ဝယ် ခိုလှုံရာ အဓိက အစားထိုး အဖွဲ့အစည်းကြီး ဖြစ်လာခဲ့သည် ။

### သမိုင်းကြောင်းနှင့် ဆင်းသက်လာပုံ
ပဏ္ဍရင်္ဂပရိဗိုဇ်တို့၏ သမိုင်းကြောင်းသည် အလွန်ရှေးကျပြီး **ကဿပဘုရားရှင်** သာသနာတော်မှစ၍ ဂေါတမဘုရားရှင် သာသနာတော်အထိ အစဉ်မပြတ် တည်ရှိခဲ့ကြောင်း သာရသင်္ဂဟအဋ္ဌကထာ၌ ဖော်ပြထားသည် ။ ၎င်းတို့သည် အဝတ်ဝတ်သော **ဆန္ဒပရိဗိုဇ်** အမျိုးအစားတွင် ပါဝင်ပြီး ဖန်ရည်ဆိုး (အဝတ်နီ) ဝတ်သော ပရိဗိုဇ်များထက်ပင် ပို၍ရှေးကျသည်ဟု ယူဆရသည် ။ ဘုရားရှင်လက်ထက်တွင်လည်း သာသနာတော်နှင့် စင်ပြိုင်တည်ရှိခဲ့ကြပြီး အသောကမင်းကြီး၏ ခမည်းတော် ဗိန္ဓုသာရမင်းကြီးသည် ဤပဏ္ဍရင်္ဂပရိဗိုဇ်များကို ဆွမ်းကျွေးမွေးလှူဒါန်းခဲ့ကြောင်း မှတ်တမ်းများရှိသည် ။

### ဝတ်စားဆင်ယင်မှုနှင့် အသွင်အပြင်
၎င်းတို့၏ ထူးခြားသော လက္ခဏာမှာ **အဝတ်ဖြူကို ရဟန်းတော်များ သင်္ကန်းဝတ်သကဲ့သို့ ဝတ်ဆင်ခြင်း** နှင့် ဦးခေါင်းကို ဦးပြည်းရိတ်ထားခြင်းတို့ ဖြစ်သည် ။ ပဏ္ဍရင်္ဂ ဟူသော ဝေါဟာရကိုယ်တိုင်ကပင် **"အဝတ်ဖြူဝတ်ဆင်သူ"** ဟု အဓိပ္ပာယ်ရသည် ။ မဟာကုဏာလဇာတ်တွင် ပါရှိသော **သစ္စတပါပီ** ပရိဗိုဇ်မသည်လည်း အဝတ်ဖြူကို ဝတ်ဆင်သူအဖြစ် ထင်ရှားသော သာဓကတစ်ခု ဖြစ်သည် ။

### သီလရှင်လောက၏ မူလရင်းမြစ်
ဘိက္ခုနီသာသနာသည် သာသနာနှစ် ၅၀၀ ခန့်တွင် အကြောင်းအမျိုးမျိုးကြောင့် အဆက်ပြတ် ကွယ်ပျောက်သွားခဲ့သည် ။ ထိုအခါ လူ့ဘောင်ကို ငြီးငွေ့သော အမျိုးသမီးများသည် သာသနာ့ဘောင်သို့ ဝင်ရောက်ရန်အတွက် ဘိက္ခုနီသာသနာ မရှိတော့သဖြင့် ထင်ရှားရှိနေသော ပဏ္ဍရင်္ဂပရိဗိုဇ်မများအဖြစ် ကပ်ရောက်ခိုဝင်လာကြသည် ။ ထိုသို့ သာသနာတော်ဝင် ပဏ္ဍရင်္ဂပရိဗိုဇ်မများသည် ဘုရားရှင်၏ တရားတော်များကို လေ့ကျက်ကျင့်သုံးကာ ဗုဒ္ဓသာသနာတော်ရိပ်တွင် ခိုလှုံခဲ့ကြရာမှ ယနေ့ခေတ်တွင် သိရှိကြသော **သီလရှင်** (သို့မဟုတ်) **သာသနာ့နွယ်ဝင်** များ ဖြစ်ပေါ်လာခဲ့ခြင်း ဖြစ်သည် ။

### အကျင့်သီလ
ပဏ္ဍရင်္ဂပရိဗိုဇ်အနွယ်ဝင် သီလရှင်များသည် ပဗ္ဗဇ္ဇ (လူ့ဘောင်စွန့်သူ) များ ဖြစ်ကြသဖြင့် အနည်းဆုံး **ဆယ်ပါးသီလ (ဒသသီလ)** ကို နိစ္စဆောက်တည်ကြရသည် ။ ၎င်းတို့သည် မူလက အဝတ်ဖြူကိုသာ ဝတ်ဆင်ခဲ့ကြသော်လည်း နောက်ပိုင်းခေတ်များတွင် အဝတ်နီ (မြေနီဆိုး) သည့် အလေ့အထများလည်း ပေါ်ပေါက်လာခဲ့သည် ။

ပဏ္ဍရင်္ဂပရိဗိုဇ်တို့သည် **ဘိက္ခုနီသာသနာဟူသော လှေသင်္ဘောကြီး ကွယ်ပျောက်သွားချိန်တွင် အမျိုးသမီးများ သာသနာ့ပင်လယ်ပြင်၌ နစ်မွန်းမသွားစေရန် ဆယ်တင်ပေးခဲ့သည့် ခိုင်ခံ့သော တံတားကြီးတစ်ခုနှင့် တူလှပေသည်**။

### ကိုးကား
မယ်နတ်ပေး

**ဆရာမယ်နတ်ပေး** (သို့မဟုတ်) **မယ်နတ်ပေး** သည် ကုန်းဘောင်ခေတ်နှောင်းပိုင်းတွင် အလွန်ထင်ရှားခဲ့သော သာသနာ့နွယ်ဝင် သီလရှင်ဆရာကြီးတစ်ဦးဖြစ်ပြီး မင်းတုန်းမင်းတရားကြီးကိုယ်တိုင် ခန့်ညားရိုသေခဲ့ရသော ပဋိပတ် (တရားအားထုတ်မှု) အကျော်အမော် ပုဂ္ဂိုလ်တစ်ဦးဖြစ်သည် ။

### ငယ်ဘဝနှင့် မြန်မာနိုင်ငံသို့ ရောက်ရှိလာပုံ
မယ်နတ်ပေးသည် ဇာတိအားဖြင့် **မဏိပူရ (ကသည်း)** လူမျိုးဖြစ်ပြီး မင်းမျိုးမင်းနွယ် အနွယ်အဆက်ဖြစ်သည် ။ မြန်မာသက္ကရာဇ် ၁၁၆၈ ခုနှစ် ဘိုးတော်မင်းတရားကြီး လက်ထက်တွင် ကသည်းပြည်သို့ စစ်ချီတိုက်ခိုက်ရာမှ သူမ၏ဖခင်ဖြစ်သူ ကသည်းအဘိုးကြီးနှင့်အတူ မြန်မာနိုင်ငံသို့ ပါလာခဲ့သည် ။ သူမ၏ဖခင်မှာ ပန်းရံပညာ၌ အထူးကျွမ်းကျင်သော အနုပညာရှင်ကြီးတစ်ဦးဖြစ်ပြီး မင်းကွန်းဘုရားကြီး တည်ဆောက်ရေးတွင် ပါဝင်လုပ်ကိုင်ခဲ့သူဖြစ်သည် ။

### သာသနာ့ဘောင်သို့ ဝင်ရောက်ခြင်း
မယ်နတ်ပေးသည် ငယ်စဉ်ကပင် မင်းကွန်းရှိ သီလရှင်များနှင့် ရင်းနှီးကျွမ်းဝင်ခဲ့ကာ သီလရှင်ဘဝကို ခံယူခဲ့သည် ။ သူမ၏ သီလရှင်ဘွဲ့မှာ **"ဒေဝဒိန္နာ"** ဖြစ်ပြီး "နတ်ပေးသည်" ဟု အဓိပ္ပာယ်ရရာမှ မြန်မာဘာသာဖြင့် **"မယ်နတ်ပေး"** ဟု တွင်လာခြင်း ဖြစ်သည် ။ သူမသည် ခေတ်ပြိုင်ဆရာကြီးဖြစ်သော ဆရာကင်းထက် အသက် ၁၀ နှစ်ခန့် ပို၍ကြီးရင့်သူ ဖြစ်သည် ။

### ထူးခြားသော စရိုက်လက္ခဏာနှင့် ကျင့်ကြံမှု
မယ်နတ်ပေးသည် **နေက္ခမ္မဇ္ဈာသယ** (လူ့ဘောင်ကို စွန့်ခွာလိုစိတ်) အလွန်ကြီးမားသူဖြစ်ပြီး တစ်ကိုယ်တည်း ဆိတ်ငြိမ်စွာ နေထိုင်ရမှုကို အထူးနှစ်သက်သည် ။ သူမ၏ စရိုက်မှာ အောက်ပါအတိုင်း ထူးခြားသည် -
*   **စကားနည်းခြင်း:** စကားကို အလွန်နည်းပါးစွာ ပြောဆိုလေ့ရှိပြီး ပြောလျှင်လည်း တိုတိုနှင့် ပြတ်ပြတ်သားသားသာ ပြောတတ်သည် ။
*   **ပဋိပတ်အားသန်ခြင်း:** စာပေပို့ချမှုထက် ဘာဝနာကမ္မဋ္ဌာန်း စီးဖြန်းမှုကိုသာ တစ်စိုက်မတ်မတ် အားထုတ်သူဖြစ်သည် ။
*   **ပွင့်လင်းရိုးသားခြင်း:** စကားကို ရှင်းရှင်းဘွင်းဘွင်း ပြောတတ်သဖြင့် အချို့က ဒေါသကြီးသည်ဟု ထင်မှတ်ကြသည် ။ မင်းတုန်းမင်းကြီးကပင် သူမ နန်းတွင်းသို့ ကြွလာလျှင် **"သူ့ဒေါသ ငါ့ဆီမရောက်စေနဲ့"** ဟု ကျီစယ်မိန့်ကြားရသည်အထိ ခန့်ညားခြင်းကို ခံခဲ့ရသည် ။

### မင်းတုန်းမင်းနှင့် ဆုံတွေ့ခြင်း
မြန်မာသက္ကရာဇ် ၁၂၀၉ ခုနှစ်တွင် မင်းသားဘဝဖြင့်ရှိနေသော မင်းတုန်းမင်းနှင့် ကနောင်မင်းသားတို့သည် စစ်ကိုင်းတောင်ရိုး ကြာနီကန်အနီး၌ တရားအားထုတ်နေသော ဆရာမယ်နတ်ပေးနှင့် ဆရာကင်းတို့ကို တွေ့ရှိကာ များစွာကြည်ညိုခဲ့ကြသည် ။ ထို့ကြောင့် မန္တလေးရတနာပုံခေတ်တွင် ၁၂၂၁ ခုနှစ်၌ နန်းတွင်းသို့ ပင့်ဆောင်ခဲ့သော်လည်း ဆရာမယ်နတ်ပေးသည် တောရ၌သာ ပျော်မွေ့သဖြင့် သုံးကြိမ်တိုင်တိုင် ပင့်ဖိတ်မှသာ ခေတ္တလိုက်ပါခဲ့ပြီး မကြာမီ မင်းကွန်းသို့ ပြန်လည်ကြွရောက်ခဲ့သည် ။

### သမိုင်းဝင် အမွေအနှစ်များ
မယ်နတ်ပေးသည် မင်းကွန်း **ဂူကလေးချောင်** တွင် တရားအားထုတ်ခဲ့ပြီး ၎င်းချောင်၏ အထက်တောင်ကုန်းပေါ်တွင် ဉာဏ်တော် ၁၅ တောင်ခန့်ရှိသော **မယ်နတ်ပေးဘုရား** (စေတီတော်) ကို ကိုယ်တိုင်တည်ထားခဲ့ရာ ယနေ့တိုင် ဖူးတွေ့နိုင်သည် ။ ထို့ပြင် မန္တလေး စစ်ကိုင်းတောင်ရိုး ထွဋ်ခေါင်ချောင်ကြီးအတွင်း၌လည်း မယ်နတ်ပေးကောင်းမှုဖြစ်သော **ယွန်းဆက်လည်ပေါ်ဆောင်** တစ်ဆောင် ရှိခဲ့ဖူးသည် ။

### ဘဝနိဂုံး
ဆရာမယ်နတ်ပေးသည် စစ်ကိုင်းတောင်ရိုး၌ပင် ကွယ်လွန်ခဲ့သည် ။ သူမအား အထူးကြည်ညိုကြသော ကန်ကြီးကုန်းနှင့် စာရေးရွာသားများက သူမ၏ ရုပ်ကလာပ်ကို သီလဂုဏ်နှင့်အညီ ကောင်းမွန်စွာ သင်္ဂြိုဟ်ပေးခဲ့ကြသည် ။

ဆရာမယ်နတ်ပေးသည် **လူသူမနီးသော တောတောင်လျှိုမြောင်ထဲ၌ တိတ်ဆိတ်စွာ စီးဆင်းနေသည့် ကြည်လင်သော စမ်းရေအိုင်ကလေးနှင့်တူသည်**။ လူအများ၏ အာရုံစိုက်မှုကို မယူဘဲ မိမိ၏ သီလ၊ သမာဓိ၊ ပညာကိုသာ တည်ငြိမ်အေးချမ်းစွာ တည်ဆောက်သွားခဲ့သောကြောင့် ဖြစ်ပေသည်။ 
### ကိုးကား
ဆန္နပရိဗိုဇ်

**ဆန္နပရိဗိုဇ်** များသည် မြတ်စွာဘုရားရှင် လက်ထက်တော်နှင့် ထိုမတိုင်မီ ရှေးပဝေသဏီကတည်းက အိန္ဒိယတိုက်ငယ်တွင် ထင်ရှားရှိခဲ့သော အိမ်ရာမထောင်ဘဲ လှည့်လည်ကျင့်ကြံသူ ပရိဗိုဇ်ဂိုဏ်းကြီးတစ်ခု ဖြစ်သည်။ ၎င်းတို့သည် အဝတ်မဝတ်သော အစေလကပရိဗိုဇ်များနှင့် ဆန့်ကျင်ဘက်ဖြစ်ပြီး သီလသိက္ခာကို စောင့်ထိန်းရန် ခန္ဓာကိုယ်ကို ဖုံးလွှမ်းဝတ်ဆင်သူများ ဖြစ်ကြသည်။

### ဝေါဟာရအနက်နှင့် အဓိပ္ပာယ်
**ဆန္နပရိဗ္ဗာဇက** ဟူသော ပါဠိသည် "ဆန္န" (ဖုံးလွှမ်းခြင်း/အဝတ်ဝတ်ခြင်း) နှင့် "ပရိဗ္ဗာဇက" (လူ့ဘောင်ကို စွန့်ခွာသူ) ဟူသော ပုဒ်နှစ်ခု ပေါင်းစပ်ထားခြင်း ဖြစ်သည် ။ ထို့ကြောင့် ၎င်းကို **"ဖုံးလွှမ်းထားသော ကိုယ်အင်္ဂါရှိသော ပရိဗိုဇ်"** သို့မဟုတ် **"အဝတ်ဝတ်သော ပရိဗိုဇ်"** ဟု အနက်ရသည် ။ အထူးသဖြင့် အရှက်အောက်ကပ် (ဟိရိကောပီန) ကို ဖုံးလွှမ်းရန် အဝတ်ဖြူ သို့မဟုတ် သင်္ကန်းကဲ့သို့သော အဝတ်များကို ဝတ်ဆင်သူများကို ဆိုလိုခြင်းဖြစ်သည်။

### အမျိုးအစားနှင့် ဝတ်စားဆင်ယင်မှု
ပရိဗိုဇ်အနွယ်ဝင်များကို အဓိကအားဖြင့် အမျိုးအစား နှစ်မျိုးခွဲခြားနိုင်ရာတွင် ဆန္နပရိဗိုဇ်သည် ဒုတိယအမျိုးအစားတွင် ပါဝင်သည် -
၁။ **အစေလကပရိဗိုဇ်:** အဝတ်မဝတ်ဘဲ ကိုယ်တုံးလုံး ကျင့်ကြံသူများ (ဥပမာ- ဂျိန်းဘာသာဝင်များ) ။
၂။ **ဆန္နပရိဗိုဇ်:** အဝတ်ဝတ်ဆင်သော ပရိဗိုဇ်များ ဖြစ်ကြသည် ။

ဆန္နပရိဗိုဇ်တို့သည် ၎င်းတို့၏ ယုံကြည်ချက်အလိုက် အောက်ပါအတိုင်း အဝတ်အစား အမျိုးမျိုးကို ဝတ်ဆင်ကြသည်  -
*   ဗုဒ္ဓသာသနာတော်ရှိ ရဟန်းတော်များကဲ့သို့ သင်္ကန်းဖန်ရည်ဆိုး ဝတ်ဆင်သူများ ။
*   အဝတ်ဖြူကို ဝတ်ဆင်သော **ပဏ္ဍရင်္ဂပရိဗိုဇ်** များ ။
*   သမန်းမြက်၊ ဖြူဆံမြက်၊ သစ်ခေါက် သို့မဟုတ် သားမွေး/ငှက်မွေးများဖြင့် ရက်လုပ်ထားသော အဝတ်များကို ဝတ်ဆင်သူများ ။

### ထင်ရှားသော လက္ခဏာများနှင့် သမိုင်းဝင်ပုဂ္ဂိုလ်များ
ဆန္နပရိဗိုဇ်အချို့သည် ရဟန်းတော်များကဲ့သို့ ဦးပြည်းရိတ်ကာ သင်္ကန်းအရောင်နှင့် ဆင်တူသော ဝတ်စုံများကို ဝတ်ဆင်ကြသဖြင့် ရှေးခေတ်က ရဟန်းနှင့် ပရိဗိုဇ် ခွဲခြားရန် ခက်ခဲခဲ့ဖူးသည် ။ ထို့ကြောင့် မြတ်စွာဘုရားရှင်က ရဟန်းတော်များ၏ သင်္ကန်း၌ **"ကပ္ပဗိန္ဓု"** ခေါ် အမှတ်အသားပြုရန် ခွင့်ပြုခဲ့ရခြင်း ဖြစ်သည် ။

ဗုဒ္ဓဝင်တွင် ထင်ရှားသော ဆန္နပရိဗိုဇ်များမှာ -
*   အရှင်သာရိပုတ္တရာနှင့် အရှင်မောဂ္ဂလာန်တို့၏ ငယ်ဆရာဖြစ်သော **သိဉ္စည်း** ဆရာကြီးနှင့် ၎င်း၏ တပည့်များ ။
*   မြတ်စွာဘုရားရှင် နောက်ဆုံး ချွတ်တော်မူခဲ့သော **သုဘဒ္ဒ ပရိဗိုဇ်** ။
*   **သုပ္ပိယ ပရိဗိုဇ်** တို့ ဖြစ်ကြသည် ။

### သီလရှင်လောကနှင့် ဆက်နွယ်မှု
ဆန္နပရိဗိုဇ် အမျိုးအစားဝင်ဖြစ်သော **ပဏ္ဍရင်္ဂ ပရိဗိုဇ်မ** (အဝတ်ဖြူဝတ်၍ ဦးပြည်းရိတ်သူ) များသည် ဘိက္ခုနီသာသနာ ကွယ်ပျောက်သွားပြီးနောက်တွင် လူ့ဘောင်ကို စွန့်ခွာလိုသော အမျိုးသမီးများအတွက် အဓိက ခိုလှုံရာ ဖြစ်လာခဲ့သည် ။ ၎င်းတို့သည် ဗုဒ္ဓသာသနာတော်ရိပ်တွင် ခိုလှုံကာ တရားဓမ္မ ကျင့်ကြံအားထုတ်ခဲ့ကြရာမှ ယနေ့ခေတ် **သီလရှင်** (သာသနာ့နွယ်ဝင်) များအဖြစ် ဆင်းသက်လာခဲ့သည်ဟု သမိုင်းကြောင်းအရ ယူဆရသည် ။

ဆန္နပရိဗိုဇ်များသည် **လောကအလယ်တွင် မိမိတို့၏ အရှက်နှင့် သိက္ခာကို အဝတ်ဖြင့် ဖုံးကွယ်စောင့်ထိန်းကာ ငြိမ်းချမ်းမှုကို ရှာဖွေသူများ ဖြစ်ကြသည်**။ ၎င်းတို့သည် သာသနာတော်၏သမိုင်းတွင် အဝတ်မဲ့ကျင့်စဉ်နှင့် အဝတ်ဝတ်ကျင့်စဉ်တို့အကြား ကွဲပြားမှုကို ပြသခဲ့သော ထင်ရှားသည့် အနွယ်တော်များ ဖြစ်ပေသည်။ 

### ကိုးကား
အပရန္တတိုင်း

မြတ်စွာဘုရားရှင်၏ သာသနာတော်သမိုင်းတွင် **အပရန္တတိုင်း** (သို့မဟုတ်) **သုနာပရန္တတိုင်း** သည် သာသနာပြုလုပ်ငန်းများ ထွန်းကားခဲ့ရာ အချက်အချာကျသော ဒေသတစ်ခုအဖြစ် ထင်ရှားသည်။ အထူးသဖြင့် သာသနာနှစ် ၂၃၅ ခုနှစ်တွင် အသောကမင်းကြီး စေလွှတ်တော်မူသော ကိုးတိုင်းကိုးဌာန သာသနာပြုလုပ်ငန်းများတွင် ဘိက္ခုနီ (ရဟန်းမ) သာသနာ စတင်ပေါ်ပေါက်ခဲ့သည့် တိုင်းကြီးသုံးတိုင်းအနက် တစ်တိုင်းအပါအဝင် ဖြစ်သည်။

### သာသနာပြုလုပ်ငန်းများနှင့် သာသနာ့ဘောင်ဝင်ခြင်း
အသောကမင်းကြီး၏ သာသနာပြုအဖွဲ့များ စေလွှတ်ရာတွင် အပရန္တတိုင်းသို့ **အရှင်ယောနကဓမ္မရက္ခိတမထေရ်** ကြွရောက်ခဲ့သည် ။ အရှင်မြတ်သည် ထိုဒေသ၌ **အဂ္ဂိက္ခန္ဓောပမသုတ်** တရားတော်ကို ဟောကြားတော်မူခဲ့ရာ သတ္တဝါပေါင်း ခုနစ်သောင်းတို့ အကျွတ်တရား ရရှိခဲ့ကြသည် ။

ထိုသာသနာပြုခရီးစဉ်၏ ထူးခြားချက်မှာ အမျိုးသားတစ်ထောင်သာမက အမျိုးသမီးခြောက်ထောင်တို့သည်လည်း သာသနာ့ဘောင်သို့ ဝင်ရောက်၍ ရဟန်းပြုခဲ့ကြခြင်းဖြစ်သည် ။ သို့သော် အပရန္တတိုင်းရှိ ဘိက္ခုနီသာသနာသည် သီဟိုဠ်ကျွန်းကဲ့သို့ သမိုင်းမှတ်တမ်း အခိုင်အမာ မကျန်ရစ်ခဲ့ဘဲ နှစ်အနည်းငယ်အတွင်း ကွယ်ပျောက်သွားခဲ့ဟန် တူသည်ဟု ဆိုသည် ။

### တည်နေရာဆိုင်ရာ အယူအဆများ
အပရန္တတိုင်း၏ တည်နေရာနှင့် ပတ်သက်၍ အယူအဆ နှစ်မျိုး ကွဲပြားလျက်ရှိသည်-

၁။ **မြန်မာ့အယူအဆ:** မြန်မာရာဇဝင်များနှင့် ရွှေစက်တော်သမိုင်းများအရ အပရန္တတိုင်းသည် မြန်မာနိုင်ငံ၊ ဧရာဝတီမြစ်၏ အနောက်ဘက် **မင်းဘူးနယ်အတွင်းရှိ မန်းချောင်းတစ်ဝိုက်** ဖြစ်သည်ဟု အခိုင်အမာ ယုံကြည်ကြသည် ။ အနောက်ဘက်လွန်မင်း လက်ထက်မှစ၍ နှစ်ပေါင်း ၁၂၀ ခန့် တိမ်မြုပ်နေခဲ့သော မန်းစက်တော်ရာ ခြေတော်ရာနှစ်ဆူကို သာလွန်မင်းတရားကြီး လက်ထက်တွင် **တောင်ဖီလာဆရာတော်** အမှူးပြုသော ဆရာတော်ကြီးများက ပြန်လည်ဖော်ထုတ်ခဲ့ကြသည်။

၂။ **ကျမ်းဂန်နှင့် သုတေသနအယူအဆ:** ပါဠိအဋ္ဌကထာများနှင့် သာသနိကပထဝီဝင် ကျမ်းများအရ အပရန္တတိုင်း၏ မြို့တော်မှာ **သုပ္ပါရက** ဖြစ်ပြီး၊ ၎င်းသည် အိန္ဒိယနိုင်ငံ၊ ဘုံဘေ (မွန်ဘိုင်း) မြောက်ဘက် ကမ်းရိုးတန်းတစ်လျှောက်ရှိ **စုရတ် (Surat)** စီရင်စုနယ်တစ်ဝိုက် ဖြစ်သည်ဟု ပြဆိုကြသည်။ ၎င်းဒေသသည် သာဝတ္ထိပြည်၏ အနောက်တောင်ဘက် ယူဇနာ ၂၈၀ ခန့် ကွာဝေးသည်ဟု သိရသည် ။

### ဗုဒ္ဓဝင်လာ ထူးခြားချက်များ
မြတ်စွာဘုရားရှင် လက်ထက်တွင် **အရှင်ပုဏ္ဏမထေရ်** သည် မိမိ၏ ဇာတိဖြစ်သော အပရန္တတိုင်းသို့ သာသနာပြု ကြွလိုကြောင်း လျှောက်ထားခဲ့ဖူးသည် ။ ထိုစဉ်က အပရန္တတိုင်းသားများသည် ရိုင်းစိုင်းကြမ်းတမ်းသူများ ဖြစ်ကြသော်လည်း အရှင်ပုဏ္ဏ၏ သည်းခံခြင်းတရားကြောင့် သာသနာတော် ထွန်းကားခဲ့သည် ။ ဘုရားရှင်ကိုယ်တော်တိုင် ရဟန္တာငါးရာနှင့်အတူ ကြွရောက်တော်မူခဲ့ပြီး နမ္မဒါနဂါးမင်းနှင့် သစ္စဗန္ဓရသေ့တို့၏ တောင်းပန်ချက်အရ ကိုးကွယ်နိုင်ရန် **စက်တော်ရာ (ပါဒစေတီ)** နှစ်ဆူကို ချထားပေးတော်မူခဲ့သည်ဟု ကျမ်းဂန်များ၌ လာရှိသည်။

အပရန္တတိုင်းသည် **မြေဩဇာကောင်းသော လယ်ယာမြေတစ်ခုတွင် အဖိုးတန်သီးနှံများ စတင်စိုက်ပျိုးသကဲ့သို့** သာသနာဦးခေတ်ကပင် အမျိုးသား၊ အမျိုးသမီးများစွာတို့ သာသနာ့ရိပ်ဝယ် အေးမြစွာ ခိုလှုံခွင့်ရခဲ့သော မင်္ဂလာရှိသည့် နယ်မြေတစ်ခုပင် ဖြစ်ပေတော့သည်။ 
### ကိုးကား
ပဗ္ဗဇ္ဇ

မြတ်စွာဘုရားရှင်၏ သာသနာတော်တွင် **ပဗ္ဗဇ္ဇ** ဟူသည် အိမ်ရာတည်ထောင် လူ့ဘောင်နေထိုင်သူ (အာဂါရိယ) ဘဝကို စွန့်ခွာ၍ အိမ်ရာမထောင်ဘဲ လူ့ဘောင်မှ ထွက်ခွာသူ (အနာဂါရိယ) ဘဝသို့ ကူးပြောင်းခြင်းကို ဆိုလိုသည် ။ ပါဠိဝေါဟာရအားဖြင့် လူ့ဘောင်လောကကို စွန့်ပယ်ကာ သာသနာ့ဘောင်သို့ ဝင်ရောက်ကျင့်ကြံသူကို **ပဗ္ဗဇိတ** (သို့မဟုတ်) **ပရိဗိုဇ်** ဟု ခေါ်ဆိုသည် ။

ကျမ်းဂန်များအရ ပဗ္ဗဇ္ဇအနွယ်ကို အောက်ပါအတိုင်း လေးမျိုးခွဲခြားနိုင်ပါသည် -

### ၁။ ဥပသမ္ပဒ ပဗ္ဗဇ္ဇ 
ဤသည်မှာ ရဟန်းယောက်ျား (ဘိက္ခု) နှင့် ရဟန်းမိန်းမ (ဘိက္ခုနီ) များအဖြစ် ခံယူပုံ နည်းလမ်း ၈ မျိုးကို ဆိုလိုသည် ။ ၎င်းတို့မှာ -
*   **ဧဟိဘိက္ခု:** ဘုရားရှင်က "လာလှည့်" ဟု ခေါ်ရုံဖြင့် ရဟန်းဖြစ်ခြင်း ။
*   **သရဏဂမန:** သရဏဂုံဆောက်တည်၍ ရဟန်းဖြစ်ခြင်း ။
*   **ဩဝါဒပဋိဂ္ဂဟဏ:** ဘုရားရှင်၏ အဆုံးအမကို ခံယူ၍ ရဟန်းဖြစ်ခြင်း (အရှင်မဟာကဿပ ကဲ့သို့) ။
*   **ပဉ္စာဗျာကရဏ:** ပြဿနာကို ဖြေဆို၍ ရဟန်းဖြစ်ခြင်း ။
*   **ဂရုဓမ္မပဋိဂ္ဂဟဏ:** ဂရုဓံတရား ၈ ပါးကို ဝန်ခံခြင်းဖြင့် ရဟန်းဖြစ်ခြင်း (မိထွေးတော် ဂေါတမီ တစ်ဦးတည်းသာ)။
*   **ဒူတေန:** စေတမန်လွှတ်၍ ရဟန်းခံခြင်း (အနုကာသီ တစ်ဦးတည်းသာ)။
*   **အဋ္ဌဝါစိက:** သံဃာနှစ်ဖက်ထံတွင် ကမ္မဝါစာ ၈ ကြိမ်ဖြင့် ရဟန်းဖြစ်ခြင်း။
*   **ဉတ္တိစတုတ္ထကမ္မ:** ယခုခေတ် ရဟန်းခံနေကြသော နည်းလမ်းဖြစ်သည် ။

### ၂။ သာမဏေရ ပဗ္ဗဇ္ဇ
၎င်းသည် သာမဏေ (ကိုရင်) နှင့် သာမဏေရီများအဖြစ် သရဏဂုံ ဆောက်တည်သော ပဗ္ဗဇ္ဇမျိုး ဖြစ်သည် ။ အင်္ဂါရပ် ၃ ချက်နှင့် ပြည့်စုံရမည်ဖြစ်သည်  -
၁။ **ဆံပင်ရိတ်ပယ်ခြင်း** (ကေသစ္ဆေဒန) ။
၂။ **သင်္ကန်းဝတ်ရုံခြင်း** (စီဝရအစ္ဆာဒန) ။
၃။ **သရဏဂုံ ရွတ်ဆိုခြင်း** (ဥဘတောသုဒ္ဓိ) ။

### ၃။ ဣသိ ပဗ္ဗဇ္ဇ 
ဇာတ်နိပါတ်တော်လာ တေမိမင်းနှင့် မဟာဇနကမင်းတို့ကဲ့သို့ **ရသေ့** ပြုခြင်းကို ဆိုလိုသည် ။ ၎င်းတို့သည် ဆံကျစ်ခွေထုံးခြင်း၊ သစ်ခေါက်လျှော်တေ အဝတ်ကို ဝတ်ခြင်းနှင့် သစ်နက်ရေကို ပခုံး၌ တင်ခြင်း စသည်တို့ကို ပြုလုပ်ကြသည် ။ ဣသိပဗ္ဗဇ္ဇသည် အကျင့်သီလအလိုက် **၈ မျိုး** ကွဲပြားပြီး သစ်ရွက်ကြွေကိုသာ စားသော "ဝဏိမုတ္တိက ရသေ့" မှာ အမြတ်ဆုံး ဖြစ်သည်။

### ၄။ ပရိဗ္ဗာဇက ပဗ္ဗဇ္ဇ 
ဤသည်မှာ ဘုရားသာသနာ မပေါ်မီကတည်းက ရှိခဲ့သော **ပရိဗိုဇ်** များ ဖြစ်ကြသည်။ ၎င်းတို့ကို နှစ်မျိုးခွဲခြားနိုင်သည် -
*   **အစေလက ပရိဗိုဇ်:** အဝတ်မဝတ်ဘဲ ကိုယ်တုံးလုံး ကျင့်ကြံသူများ (ဥပမာ - ဂျိန်းဘာသာဝင်များ) ။
*   **ဆန္နပရိဗိုဇ်:** အဝတ်ဝတ်သော ပရိဗိုဇ်များ ဖြစ်ကြပြီး သင်္ကန်း၊ သစ်ခေါက် သို့မဟုတ် တိရစ္ဆာန်မွေးများကို ဝတ်ဆင်ကြသည် ။
အထူးသဖြင့် အဝတ်ဖြူဝတ်၍ ဦးပြည်းရိတ်သော **ပဏ္ဍရင်္ဂပရိဗိုဇ်မ** များသည် ဘိက္ခုနီသာသနာ ကွယ်ပျောက်ပြီးနောက် အမျိုးသမီးများ သာသနာ့ဘောင်သို့ ဝင်ရောက်ရာတွင် အဓိက အစားထိုး အဖွဲ့အစည်း ဖြစ်လာခဲ့ပြီး ယနေ့ခေတ် **သီလရှင်** များ၏ မူလရင်းမြစ် ဖြစ်သည်။

ပဗ္ဗဇ္ဇဟူသည် **နွေရာသီ၏ ပူအိုက်လှသော အပူရှိန်အောက်မှ အေးမြသော ရေကန်ကြီးထဲသို့ ဆင်းသက်အပန်းဖြေခြင်းနှင့် တူသည်** ဟု ဆိုနိုင်ပါသည်။ အကြောင်းမူကား လောကီအိမ်ရာ တည်ထောင်ခြင်းဟူသော ပူလောင်မှုများကို စွန့်ခွာ၍ ငြိမ်းချမ်းသော တရားရိပ်ကို ခိုလှုံခြင်း ဖြစ်သောကြောင့် ဖြစ်ပေသည်။

### ကိုးကား
ဂရုဓံတရား

မြတ်စွာဘုရားရှင်၏ သာသနာတော်တွင် အမျိုးသမီးများ ဘိက္ခုနီ (ရဟန်းမ) အဖြစ် သာသနာ့ဘောင်သို့ ဝင်ရောက်ခွင့်ရရှိရန် အသက်ထက်ဆုံး ရိုသေလေးစားစွာ ဝန်ခံစောင့်ထိန်းရမည့် အခြေခံစည်းကမ်းကြီး (၈) ပါးကို **ဂရုဓံတရား** ဟု ခေါ်ဆိုသည်။ ဤတရားတော်များသည် အမျိုးသမီးများအတွက် ဘိက္ခုနီသာသနာ ပေါ်ပေါက်လာစေရန် အဓိက အုတ်မြစ်ဖြစ်သည် ။

### အဓိပ္ပာယ်နှင့် ဝေါဟာရရင်းမြစ်
**ဂရုဓမ္မ** (ဂရု + ဓမ္မ) ဟူသော ပါဠိမှ ဆင်းသက်လာပြီး **"အလေးပြုအပ်သောတရား"** သို့မဟုတ် **"ရိုသေလေးစားစွာ ဝန်ခံလိုက်နာအပ်သောတရား"** ဟု အဓိပ္ပာယ်ရသည် ။ ထို့ပြင် ကြီးလေးသောအပြစ် သို့မဟုတ် ကြီးလေးသောအာပတ်ကိုလည်း ဂရုဓံဟု ခေါ်ဆိုလေ့ရှိပြီး၊ အခြေခံကိုယ်ကျင့်တရားဖြစ်သော ငါးပါးသီလကိုလည်း ဂရုဓမ္မ (ကုရုဓမ္မ) ဟု ကျမ်းဂန်အချို့၌ ပြဆိုသည်။

### သမိုင်းကြောင်းနှင့် ပေါ်ပေါက်လာပုံ
မြတ်စွာဘုရားရှင် ဘုရားအဖြစ်သို့ ရောက်တော်မူပြီး ၅ ဝါမြောက်တွင် မိထွေးတော် **မဟာပဇာပတိ ဂေါတမီ** သည် ဘိက္ခုနီပြုခွင့်ရရန် သုံးကြိမ်တိုင်တိုင် လျှောက်ထားခဲ့သော်လည်း ဘုရားရှင်က ပယ်မြစ်ခဲ့သည်။ နောက်ဆုံးတွင် အရှင်အာနန္ဒာ၏ ကူညီလျှောက်ထားပေးမှုကြောင့် အမျိုးသမီးများသည် မဂ်ဖိုလ်နိဗ္ဗာန်ကို ရရှိနိုင်သော ထိုက်တန်မှုရှိကြောင်း ဘုရားရှင်က မိန့်ကြားကာ ဤ **ဂရုဓံတရား ၈ ပါး** ကို လိုက်နာနိုင်ပါက ရဟန်းပြုခွင့်ကို ခွင့်ပြုခဲ့သည်။

### ဂရုဓံတရား (၈) ပါး
ဘိက္ခုနီမများ လိုက်နာရမည့် ဂရုဓံတရားတော်များမှာ အောက်ပါအတိုင်း ဖြစ်သည် -

၁။ **ရိုသေမှုပြုခြင်း:** ဝါတရာရှိသော ဘိက္ခုနီမဖြစ်စေကာမူ ထိုနေ့ချင်းပင် ရဟန်းဖြစ်သော ရဟန်းယောက်ျားအား ရှိခိုးခြင်း၊ အရိုအသေပြုခြင်းနှင့် ခရီးဦးကြိုဆိုခြင်းတို့ကို ပြုရမည်။
၂။ **ဝါဆိုခြင်း:** ဘိက္ခုနီမသည် ရဟန်းယောက်ျား (ဘိက္ခုသံဃာ) မရှိသော ကျောင်းတိုက်၌ ဝါမဆိုအပ်။
၃။ **ဥပုသ်မေးခြင်း:** လခွဲတိုင်း (၁၅ ရက်တစ်ကြိမ်) ဘိက္ခုသံဃာထံမှ ဥပုသ်မေးခြင်းနှင့် ဆုံးမဩဝါဒခံယူရန် ချဉ်းကပ်ခြင်းကို ပြုရမည်။
၄။ **ဖိတ်ကြားခြင်း (ပဝါရဏာ):** ဝါကျွတ်သောအခါ သံဃာနှစ်ဖက် (ဘိက္ခုသံဃာနှင့် ဘိက္ခုနီသံဃာ) ထံ၌ မြင်ခြင်း၊ ကြားခြင်း၊ ယုံမှားခြင်းဟူသော အကြောင်း ၃ ပါးတို့ဖြင့် ဖိတ်ကြားရမည်။
၅။ **အာပတ်ဖြေခြင်း:** သံဃာဒိသိသ်ကဲ့သို့သော ကြီးလေးသောအာပတ် သင့်ရောက်ပါက သံဃာနှစ်ဖက်လုံး၌ ၁၅ ရက်ပတ်လုံး (ပက္ခမာနတ်) ကျင့်ရမည်။
၆။ **သိက္ခမာန်ကျင့်ခြင်း:** နှစ်နှစ်ပတ်လုံး သိက္ခာပုဒ် ၆ ပါးကို ကျင့်ကြံပြီးသော သိက္ခမာန် (သာမဏေမ) သည်သာ သံဃာနှစ်ဖက်ထံ၌ ရဟန်းခံခွင့်ကို ရှာရမည်။
၇။ **ဆဲရေးမှုရှောင်ခြင်း:** ဘိက္ခုနီမသည် ရဟန်းယောက်ျားကို မည်သည့်အကြောင်းနှင့်မျှ မဆဲရေးအပ်၊ မရေရွတ်အပ်။
၈။ **ဆုံးမမှုကို နာယူခြင်း:** ရဟန်းဖြစ်သည့်နေ့မှစ၍ ဘိက္ခုနီမတို့က ရဟန်းယောက်ျားတို့အပေါ် ဆုံးမပြောဆိုခွင့်ကို ပိတ်ပင်ထားပြီး၊ ရဟန်းယောက်ျားတို့ကမူ ဘိက္ခုနီမတို့အား ဆုံးမပြောဆိုခွင့် ရှိရမည်။

### ဝန်ခံကျင့်သုံးပုံနှင့် အကျိုးကျေးဇူး
မိထွေးတော် မဟာပဇာပတိ ဂေါတမီသည် ဤဂရုဓံတရားတော်များကို ဝမ်းမြောက်စွာ လက်ခံခဲ့ပြီး **"နုပျိုသော အမျိုးသမီးငယ်တစ်ဦးသည် လှပသော ကြာပန်းကုံးကို လက်နှစ်ဖက်ဖြင့် ယုယစွာယူ၍ ဦးခေါင်း၌ ပန်ဆင်သကဲ့သို့ ဤတရား ၈ ပါးကို အသက်ထက်ဆုံး မလွန်ကျူးဘဲ လိုက်နာပါမည်"** ဟု ဝန်ခံခဲ့သည် ။ ဤသို့ ဝန်ခံခြင်းသည်ပင် မိထွေးတော်အတွက် ပဉ္စင်းခံခြင်း (ရဟန်းဖြစ်ခြင်း) မည်ခဲ့သည်။ ဤဂရုဓံတရားများကြောင့် ဘိက္ခုနီသာသနာသည် သာသနာတော်တွင် ခိုင်မာစွာ အခြေစိုက်နိုင်ခဲ့ပြီး အမျိုးသမီးများစွာ ကျွတ်တမ်းဝင်နိုင်ခဲ့ကြသည် ။

ဂရုဓံတရားတော်များသည် ဘိက္ခုနီသာသနာ၏ အသက်သွေးကြောဖြစ်ပြီး **စိုက်ပျိုးထားသော သီးပင်စားပင်များကို ရေကြီးခြင်းမှ ကာကွယ်ရန် ကန်ဘောင်ကြီးများကို ကြိုတင်ဆောက်လုပ်ထားသကဲ့သို့** သာသနာတော် အဓွန့်ရှည်တည်တံ့စေရန် ဘုရားရှင်က ကြိုတင်ပညတ်ထားခဲ့သော စည်းကမ်းများပင် ဖြစ်ပေသည်။ 

### ဆက်လက်ဖတ်ရှုရန်
ရဟန်းမိန်းမဝိနည်းများ
## ကိုးကား
ဟခမဂိုရှိတောင် (ဆမနိ)

**ဟခမဂိုရှိတောင်** သည် ဂျပန်နိုင်ငံ၊ ဟော့ကိုင်းဒိုးကျွန်း၊ ဟိဒခတောင်တန်းများတွင် ပါဝင်သည့် တောင်တစ်ခု ဖြစ်သည်။

## ကိုးကား
ကဏ္ဍ:ဂျပန်နိုင်ငံရှိ တောင်များ
မွန်းဘဲဆွတ်တောင်

**မွန်းဘဲဆွတ်တောင်** (紋別岳, Mombetsu-dake) သည် ဂျပန်နိုင်ငံ၊ ဟော့ကိုင်းဒိုးကျွန်း၊ ရှိခိုဆွတ် - တိုယအမျိုးသားဥယျာဉ်တွင် တည်ရှိသည့် တောင်တစ်ခု ဖြစ်သည်။ ဤတောင်သည် ရှိခိုဆွတ်ရေကန်၏ ကန်ဘောင်ပေါ်တွင် တည်ရှိနေသည်။ ထို့အပြင် ဤတောင်တွင် ရေဒီယိုထပ်ဆင့်အသံလွှင့်စခန်းတစ်ခုလည်း တည်ရှိသည်။

## တောင်တက်လမ်း
ရှိခိုဆွတ်ကန်မှ တောင်ထိပ်သို့ တက်ရောက်နိုင်သည့် လမ်းတစ်ခု ရှိသည်။

## ပြင်ပလင့်များ
* Geographical Survey Institute

## ကိုးကား
ကဏ္ဍ:ဂျပန်နိုင်ငံရှိ တောင်များ
အိဇုမိခဆွတ်ရဂိတောင်

**အိဇုမိခဆွတ်ရဂိတောင်** (和泉葛城山, Izumi Katsuragi-san) သည် ဂျပန်နိုင်ငံ၊ ဝခယာမစီရင်စုနှင့် အိုဆာကာစီရင်စုအကြား နယ်နိမိတ်ပေါ်တွင် တည်ရှိသည့် တောင်တစ်ခု ဖြစ်သည်။ ဤတောင်သည် ခွန်းဂိုးတောင်တန်းတွင် ပါဝင်သည်။ တောင်ထိပ်သည် ၈၅၈ မီတာ (၂၈၁၅ ပေ) မြင့်သည်။

## တည်နေရာနှင့် အမည်
အိဇုမိခဆွတ်ရဂိတောင်သည် ၈၅၈ မီတာ (၂၈၁၅ ပေ) မြင့်သည်။ ခွန်းဂိုးတောင်တန်းတွင် ပါဝင်သည့်တောင်တစ်ခု ဖြစ်ကာ အိုဆာကာစီရင်စုနှင့် ဝခယာမစီရင်စုတို့အကြား နယ်နိမိတ်ပေါ် တည်ရှိသည်။ တောင်၏ အစိတ်အပိုင်းများသည် အိုဆာကာစီရင်စုရှိ ခအိဇုမြို့၊ ခိရှိဝဒမြို့နှင့် ဝခယာမစီရင်စု၊ ခိနိုခဝမြို့တို့၏ နယ်နိမိတ်ပေါ်တွင် တည်ရှိနေသည်။

## ရုပ်ပုံ

File:Hachidairyuo-jinja (Mount Izumi Katsuragi)1.jpg|တောင်ခြေရှိ ဟချိဒိုင်းရူးအူးအိုးနတ်ကျောင်း
File:Katsuragi-jinja (Mount Izumi Katsuragi)1.jpg|တောင်ခြေရှိ ခဆွတ်ရဂိနတ်ကျောင်း
File:View of Mount Izumi Katsuragi3.jpg|Looking SE from viewing platform
View of Mount Izumi Katsuragi1.jpg|Looking NNW from viewing platform
File:Mount Izumi Katsuragi tenbodai.jpg|viewing platform

## ပြင်ပလင့်များ
*
* Kishiwada City - Mount Izumi Katsuragi - Beech Woodland 
* Kaizuka City - Mount Izumi Katsuragi - Beech Woodland 
* Outdoors and Sports - Kinokawa City Sightseeing Guide 

## ကိုးကား
ကဏ္ဍ:ဂျပန်နိုင်ငံရှိ တောင်များ
ဘင်္ဂလားဒေ့ရှ်နိုင်ငံ၏ ဝန်ကြီးချုပ်

**ဘင်္ဂလားဒေ့ရှ်နိုင်ငံ၏ ဝန်ကြီးချုပ်** (တရားဝင်) **ဘင်္ဂလားဒေ့ရှ် ပြည်သူ့ သမ္မတနိုင်ငံ ဝန်ကြီးချုပ်** သည် ဘင်္ဂလားဒေ့ရှ်နိုင်ငံ အစိုးရအဖွဲ့၏ အကြီးအကဲ ဖြစ်သည်။ဝန်ကြီးချုပ်နှင့် အစိုးရအဖွဲ့ဝင်များသည် ၎င်းတို့၏ မူဝါဒများနှင့် လုပ်ဆောင်ချက်များအတွက် လွှတ်တော်၊ ၎င်းတို့၏ နိုင်ငံရေးပါတီနှင့် နောက်ဆုံးတွင် မဲဆန္ဒရှင်များအတွက် စုပေါင်းတာဝန်ခံရသည်။

ဝန်ကြီးချုပ်ကို ဘင်္ဂလားဒေ့ရှ်နိုင်ငံ သမ္မတက အခမ်းအနားဖြင့် ခန့်အပ်သည်။

## သမိုင်းအကျဉ်း 
ဝန်ကြီးချုပ်ရာထူးသည် ၁၉၇၁ ခုနှစ်၊ဧပြီ ၁၇ ရက် တွင် စတင်ခဲ့သည်။ပထမဦးဆုံး ဝန်ကြီးချုပ်မှာ တာဇုဒင် အာဟမတ် ဖြစ်သည်။ပထမဦးဆုံး အမျိုးသမီးဝန်ကြီးချုပ် မှာ ခါလီဒါ ဇီယာ ဖြစ်ပြီး၊ရှိတ်ဟာဆီနာ သည် ၂၀၂၄ ခုနှစ် ဩဂုတ်လ ၅ ရက်နေ့တွင် ရာထူးမှ နုတ်ထွက်ချိန်အထိ နိုင်ငံ့သမိုင်းတွင် သက်တမ်းအရှည်ဆုံး ဝန်ကြီးချုပ်အဖြစ် တာဝန်ထမ်းဆောင်သူ ဖြစ်ခဲ့သည်။
 
ဘင်္ဂလားဒေ့ရှ်နိုင်ငံ သည် စစ်အုပ်ချုပ်ရေးကြောင့် ဝန်ကြီးချုပ်ရာထူးကို ၁၉၇၅-၇၈၊ ၁၉၈၂-၈၆ နှင့် ၁၉၉၀-၉၁ ခုနှစ်များအတွင်း စစ်တပ်က လွှဲပြောင်းရယူခဲ့သည်။ ထိုခေတ်ကာလတစ်ခုစီတွင် နိုင်ငံတော်အစိုးရ၏ ဦးဆောင်မှုကို သမ္မတနှင့် ဝန်ကြီးချုပ်၏ အုပ်ချုပ်မှုအာဏာပုံစံဖြင့်  စစ်တပ်က ချုပ်ကိုင်၍ အုပ်ချုပ် ခဲ့သည်။ 

၁၉၉၆ ခုနှစ်မှ ၂၀၀၈ ခုနှစ်အကြား ကာလများအတွင်း အိမ်စောင့်အစိုးရ၏ အကြံပေးအရာရှိချုပ်သည် ရွေးကောက်ခံအစိုးရတစ်ခုမှ နောက်တစ်ခုသို့ အသွင်ကူးပြောင်းရေးကာလတွင် အမှုဆောင်အရာရှိချုပ်အဖြစ် ဖွဲ့စည်းပုံအခြေခံဥပဒေပါ အခွင့်အာဏာကို ရက်ပေါင်း ၉၀ ကျင့်သုံးခဲ့သည်။ 

အကြံပေးအရာရှိချုပ် သည် အကြံပေး (၁၀)ဦး ပါဝင်သော အကြံပေးကော်မတီကို ဦးဆောင်ခဲ့သည်။ 

အကြမ်းဖျင်းအားဖြင့် ရွေးကောက်ခံ ဝန်ကြီးချုပ်တစ်ဦးနှင့် ညီမျှသော အာဏာဖြင့် ၎င်း၏ အုပ်ချုပ်မှုအာဏာကို ဖွဲ့စည်းပုံအခြေခံဥပဒေနှင့်အညီ ဆောင်ရွက်သည်။ထိုသို့ ကြားကာလ၌ အကြံပေးအရာရှိချုပ် ထားရှိမှုကို  ဖွဲ့စည်းပုံအခြေခံဥပဒေ ၁၅ ကြိမ်မြောက် ပြင်ဆင်မှုဖြင့် ၂၀၁၁ ခုနှစ်တွင် ဖျက်သိမ်းခဲ့သည်။ သို့သော် ၂၀၂၄ ခုနှစ် ဒီဇင်ဘာ ၁၇ ရက်တွင်၊ ၁၅ ကြိမ်မြောက် ပြင်ဆင်ချက်ကို ဘင်္ဂလားဒေ့ရှ် တရားရုံးချုပ်က တရားမဝင်ဟု ကြေညာခဲ့သည်။

## ဝန်ကြီးချုပ်ခန့်အပ်ခြင်း 
ဖွဲ့စည်းပုံအခြေခံဥပဒေအရ ရွေးကောက်ပွဲကော်မရှင် သည် ပါလီမန်အထွေထွေရွေးကောက်ပွဲ ကို ကျင်းပသည်။ မဲဆန္ဒရှင်များ၏ ရွေးချယ်မှုရလဒ်ပေါ်မူတည်ပြီး လွှတ်တော်တွင် ရရှိသည့် အမတ်နေရာအရေအတွက် အနည်းအများအရ အမတ်နေရာအများဆုံးရသည့် ပါတီခေါင်းဆောင်သည်  ဝန်ကြီးချုပ် တာဝန်ထမ်းဆောင်ရသည်။

ခန့်အပ်မှုကို  သမ္မတက ဆောင်ရွက်ရသည်။ ဝန်ကြီးချုပ်သည် အစိုးရအကြီးအကဲတာဝန်ထမ်းဆောင်ရပြီး၊လွှတ်တော်၏ ယုံကြည်မှုကိုလည်း ရရှိရမည်ဖြစ်သည်။ အစိုးရအဖွဲ့ဝင်များကို ဝန်ကြီးချုပ်က ရွေးချယ်ပြီး၊ တာဝန်ပေးအပ်သည်။

ဖွဲ့စည်းပုံ အခြေခံဥပဒေအရ သမ္မတသည် ဝန်ကြီးချုပ်၏ စာဖြင့် ပါလီမန်ကို ဖျက်သိမ်းနိုင်သည်။ ပြည်နယ်ဝန်ကြီးချုပ်နှင့် အခြားဝန်ကြီးများနှင့် ဒုတိယဝန်ကြီးများကို သမ္မတက ခန့်အပ်ရသည်။ အနည်းဆုံး ကိုးပုံတစ်ပုံသည် လွှတ်တော်အမတ်များထဲမှ ခန့်အပ်ရမည့် ကန့်သတ်ချက်ရှိပြီး၊ဆယ်ပုံတစ်ပုံထက် မပိုသော အရေအတွက်၌ လွှတ်တော်အမတ်အဖြစ် ရွေးကောက်ပွဲဝင်ရန် အရည်အချင်းပြည့်မီသူများကိုပင် ရွေးချယ်ခန့်ထားပိုင်ခွင့် ပေးအပ်ထားသည်။

## ကိုးကား 
ကဏ္ဍ:ဘင်္ဂလားဒေ့ရှ်နိုင်ငံ၏ အုပ်ချုပ်ရေး
ကဏ္ဍ:ဘင်္ဂလားဒေ့ရှ်နိုင်ငံ၏ ဝန်ကြီးချုပ်များ
ကဏ္ဍ:ဘင်္ဂလားဒေ့ရှ်နိုင်ငံ
ဟွန်းဂူးတောင် (အအိချိ)

**ဟွန်းဂူးတောင်** (本宮山, Hongū-san) သည် ဂျပန်နိုင်ငံ၊ အအိချိစီရင်စုတွင် တည်ရှိသည့် တောင်တစ်ခု ဖြစ်သည်။ ဤတောင်သည် တိုယောခဝမြို့၊ အိုခဇခိမြို့နှင့် ရှင်းရှိရိုမြို့တို့၏ နယ်နိမိတ်ပေါ်တွင် တည်ရှိနေသည်။

## ကိုးကား
ကဏ္ဍ:ဂျပန်နိုင်ငံရှိ တောင်များ
ခန်းပိတောင်

**ခန်းပိတောင်** (剣尾山, Kenpi-san) သည် ဂျပန်နိုင်ငံ၊ အိုဆာကာစီရင်စု၊ နိုဆဲမြို့တွင် တည်ရှိသည့် ဟိုခုဆဲဆွတ်အမျိုးသားဥယျာဉ်၏ အစိတ်အပိုင်းတစ်ခု ဖြစ်သည်။ ဤတောင်သည် ဟိုခုဆဲဆွတ်တောင်တန်းတွင် ပါဝင်သည့်တောင်တစ်ခု ဖြစ်သည်။ အမြင့် ၇၈၄ မီတာ (၂၅၇၂ ပေ) ရှိသည်။

## ရုပ်ပုံများ

Image:Kenpisan01.JPG|Gyojaguchi ဘတ်စကားမှတ်တိုင်မှ မြင်ရသည့် ခန်းပိတောင်
Image:Kenpisan02.JPG|ခန်းပိတောင်ထိပ်မှ မြောက်ဘက်အရပ်ကို မြင်ရပုံ
Image:Kenpisan03.JPG|ခန်းပိတောင်ထိပ်မှ အနောက်ဘက်အရပ်ကို မြင်ရပုံ
Image:Kenpisan04.JPG|ခန်းပိတောင်ထိပ်
Image:Kenpisan05.JPG|ဂပ်ပိုးဂျိကျောင်းတော်အပျက်အစီးများ
Image:Kenpisan06.JPG|ဂပ်ပိုးဂျိကျောင်းတော်အပျက်အစီးများတွင် တွေ့ရသည့် ဗုဒ္ဓရုပ်ပွားတော် (၆) ခု
Image:Kenpisan07.JPG|ဂပ်ပိုးဂျိကျောင်းတော်၏ ပင်မကျောင်းဆောင်အပျက်အစီး

## ကိုးကား
ကဏ္ဍ:ဂျပန်နိုင်ငံရှိ တောင်များ
ယောရိုးတောင်

**ယောရိုးတောင်** (養老山, Yōrō-san) သည် ဂျပန်နိုင်ငံ၊ ဂိဖုစီရင်စု၊ အိုးဂခိမြို့နှင့် ယောရိုးမြို့တို့၏ နယ်နိမိတ်ပေါ်တွင် တည်ရှိသည့် တောင်တစ်ခု ဖြစ်သည်။ ဤတောင်ထိပ်သည် ၈၅၉ မီတာ (၂၈၁၈ ပေ) မြင့်ပြီး ယောရိုးတောင်တန်းတွင် အဓိကတောင်ထိပ်ဖြစ်သည်။ ယောရိုးတောင်တန်းသည် ထိုဒေသတစ်လျှောက် ဖြန့်ကျက်တည်ရှိနေသည့် တောင်တန်းဖြစ်သည်။ ဤတောင်ကို ယခင်က "တဂိတောင်"(多芸山 Tagi-yama) ဟူသည့် အမည်ဖြင့် ခေါ်ဝေါ်ခဲ့ကြသည်။

ယောရိုးမြို့နှင့် တောင်အကြားတွင် ဆွဲဆောင်မှုများစွာဖြင့် ပြည့်နှက်နေသည့် ကြီးမားသည့် ပန်းခြံတစ်ခု ရှိသည်။ ပန်းခြံမှတဆင့် ယောရိုးရေတံခွန်နှင့် တောင်ထိပ်သို့ တက်ရောက်နိုင်သည့် လမ်းကြောင်းများ ရှိသည်။

## တောင်ထိပ်သို့ တက်ရောက်ခြင်း
တောင်ထိပ်သို့ တက်ရောက်နိုင်သည့် လမ်းနှစ်ခု ရှိသည်။ အလွယ်ကူဆုံးလမ်းမှာ ယောရိုးရေတံခွန်အထက်နားတွင် တည်ရှိသည့် ကားပါကင်နေရာရှိ ယောရိုးကေဘယ်ကားလိုင်းကို စီးနင်းကာ တက်ရောက်ခြင်း ဖြစ်သည်။ ဒုတိယလမ်းကြောင်းမှာ ထိုကားပါကင်နေရာမှတဆင့် ခြေလျင်ခရီးဖြင့် တောင်ထိပ်သို့ တက်ရောက်သည့် လမ်းကြောင်း ဖြစ်သည်။ တောင်တက်သူများသည် ၎င်းတို့၏ အမည်နှင့် လက်မှတ်ကို ရေးထိုးကာ ခရီးသွားမှုကို မှတ်တမ်းတင်နိုင်သည့် မှတ်တမ်းစာအုပ်လည်း တည်ရှိသည်။ တောင်ထိပ်သို့ တက်သည့် လမ်းကြောင်းသည် ၄ ကီလိုမီတာ (၂.၅ မိုင်) ခန့် ရှည်လျားသည်။

## သွားရောက်ခြင်း
ယောရိုးမြို့သည် "ခင်တဲဆွတ်ယောရိုးရထားလမ်းကြောင်း" ပေါ်တွင် တည်ရှိသည်။ ယောရိုးမြို့မှတဆင့် မြောက်ဘက် အိုးဂခိမြို့၊ တောင်ဘက်တွင် ခုဝနမြို့သို့ သွားရောက်နိုင်သည်။ အိုးဂခိမြို့သည် "JR တိုးခိုင်းဒိုးပင်မရထားလမ်းကြောင်း" ပေါ်တွင် တည်ရှိသည်။

## ရုပ်ပုံများ

File:Top of the Yorosan 2010 02 21.jpg|ဆောင်းရာသီကာလ တောင်ထိပ်နှင့် Triangulation station
File:Yorosan from the foot in mountain 2008 04 20.jpg|ယောရိုးမြို့မှ မြင်ရသည့် ယောရိုးတောင်
File:Nobi Plain and Nagoya from Mount Sanpo 2008-9-24.jpg|ယောရိုးတောင်တန်းများမှ မြင်ရသည့် နိုးဘိလွင်ပြင်နှင့် နဂိုယမြို့
File:Yoro Waterfall.jpg|တောင်တက်လမ်းအဝင်နေရာတွင် တည်ရှိသည့် ယောရိုးရေတံခွန်

## ပြင်ပလင့်များ
* Yōrō-chō Tourist Sightseeing Association  
* Mount Yōrō Hiking Map  

## ကိုးကား
ကဏ္ဍ:ဂျပန်နိုင်ငံရှိ တောင်များ
မိတခဲတောင် (ဟယောဂေါ့)

**မိတခဲတောင်** (御嶽, Mitake) သည် ဂျပန်နိုင်ငံ၊ ဟယောဂေါ့ခရိုင်၊ ခိုးဘဲမြို့၏ မြောက်ဘက် ၅၀ ကီလိုမီတာ (၃၁ မိုင်)အကွာခန့်တွင် တည်ရှိသည့် တောင်တစ်ခု ဖြစ်သည်။ အမြင့် ၇၉၃ မီတာ (၂၆၀၂ ပေ) ရှိသည်။ ဤတောင်သည် ဟယောဂေါ့ခရိုင်ရှိ ထင်ရှားသည့် တောင် ၅၀ စာရင်းတွင် ပါဝင်သည်။ ဂျပန်နိုင်ငံတွင် ဤတောင်နှင့်ဆင်တူသည့်အမည်ရှိသည့် တောင်များလည်း ရှိနေသေးသည်။ ၎င်းတို့မှာ နဂနိုစီရင်စုရှိ အွန်းတခဲတောင်၊ တိုကျိုရှိ မိတခဲတောင်တို့ ဖြစ်ကြသည်။

## သမိုင်းကြောင်း
မိတခဲတောင်သည် တခိတောင်များထဲတွင် အမြင့်ဆုံးတောင် ဖြစ်သည်။ တခိတောင်များထဲတွင် နိရှိဂတခဲတောင်နျင့် ခိုဂနဲဂတခဲတောင်တို့ ပါဝင်သည်။ ခမခုရကာလမှ မုရိုမချိကာလအထိ တခိတောင်များသည် ရှုဂန်းဒိုးဘာသာအတွက် အထွတ်အမြတ်ထားဆုံးနေရာတစ်ခု ဖြစ်သည်။

## ရုပ်ပုံများ
## ကိုးကား
ကဏ္ဍ:ဂျပန်နိုင်ငံရှိ တောင်များ
အုဆုတောင်

**အုဆုတောင်** (有珠山, Usu-zan) သည် ဂျပန်နိုင်ငံ၊ ဟော့ကိုင်းဒိုးကျွန်းရှိ "ရှိခိုဆွတ် - တိုးယအမျိုးသားဥယျာဉ်နယ်မြေ" တွင် ပါဝင်သည့် မီးတောင်တစ်ခု ဖြစ်သည်။ ဤတောင်သည် ၁၉၀၀ ပြည့်နှစ်ကတည်းက လေးကြိမ်တိုင် ပေါက်ကွဲခဲ့ပြီး ဖြစ်သည်။ ၁၉၁၀ ခုနှစ်တွင် တစ်ကြိမ်ပေါက်ကွဲခဲ့ကာ ထိုပေါက်ကွဲမှုကြောင့် မဲဂျိရှင်းတောင် (Meiji-shinzan) ကို ဖြစ်ပေါ်စေခဲ့သည်။ ၁၉၄၄ - ၄၅ ခုနှစ်တွင် တစ်ကြိမ်ပေါက်ကွဲခဲ့ပြီး ရှောဝရှင်းတောင် (Shōwa-shinzan) တောင်ကို ဖြစ်ပေါ်စေခဲ့သည်။ တတိယအကြိမ်မှာ ၁၉၇၇ ခုနှစ်၊ ဩဂုတ်လ ၇ ရက်နေ့ဖြစ်ပြီး၊ စတုတ္ထအကြိမ်အဖြစ် ၂၀၀၀ ခုနှစ်၊ မတ်လ ၃၁ ရက်နေ့တွင် ပေါက်ကွဲခဲ့သည်။ ဤတောင်၏ မြောက်ဘက်တွင် တိုးယရေကန် ရှိသည်။

အုဆုတောင်နှင့် ရှောဝရှင်းတောင်တို့သည် ခရီးသွားများကို အဓိကဆွဲဆောင်သည့် နေရာများ ဖြစ်ကြသည်။ ဤတောင်များသည် "ရှိခိုဆွတ် - တိုးယအမျိုးသားဥယျာဉ်" အတွင်း တည်ရှိသည်။ အုဆုတောင်တွင် တည်ရှိသည့် ကြိုးကားလိုင်းကို စီးနင်းကာ ခရီးသွားများသည် ရှောဝရှင်းတောင်ကို အပေါ်စီးမှ ကြည့်ရှုခံစားနိုင်သည်။ ၁၉၇၇ ခုနှစ်ပေါက်ကွဲမှုကို Alan Booth ၏ ခရီးသွားစာအုပ်ဖြစ်သည့် The Roads to Sata တွင် ဖော်ပြထားသည်။ ၂၀၀၈ ခုနှစ် G8 Summit အစည်းအဝေးပွဲကို အုဆုတောင်အနီး တိုးယရေကန်တွင် ကျင်းပခဲ့သည်။

## ရုပ်ပုံများ
## ပြင်ပလင့်များ
* Usuzan—Japan Meteorological Agency 
* 
* Usu Volcano—Geological Survey of Japan
* Toya-Usu UNESCO Global Geopark

## ကိုးကား
ကဏ္ဍ:ဂျပန်နိုင်ငံရှိ တောင်များ
ကာမဝစရစိတ်

**ကာမဝစရစိတ်** သည် အဘိဓမ္မာတရားတော်အရ ကာမဘုံ၌ အများအားဖြင့် ကျင်လည်ဖြစ်ပွားတတ်သော စိတ်အစုအဝေးကို ဆိုလိုသည်။ ဤစိတ်များသည် လူ၊ နတ်၊ ဗြဟ္မာ သတ္တဝါတို့၏ သန္တာန်၌ အာရုံငါးပါး ကာမဂုဏ်တရားများနှင့် ဆက်စပ်၍ အဖြစ်များသော စိတ်မျိုး ဖြစ်သည်။

### အဓိပ္ပာယ်ဖွင့်ဆိုချက်နှင့် ဝေါဟာရရင်းမြစ်
**ကာမဝစရ** ဟူသော စကားရပ်သည် **ကာမ** (အလိုရှိအပ်၊ နှစ်သက်အပ်သော အရာ) နှင့် **အဝစရ** (ကျင်လည်ခြင်း သို့မဟုတ် အကျုံးဝင်ခြင်း) ဟူသော ပုဒ်နှစ်ခု ပေါင်းစပ်ထားခြင်း ဖြစ်သည်။ အဘိဓမ္မာနည်းအရ ကာမတဏှာ၏ အာရုံဖြစ်သော တရားများနှင့် အမျိုးတူ၊ အနွယ်တူ အမည်တူရှိကာ ကာမဘုံ၌ အကျုံးဝင်သောကြောင့် ဤအမည်ကို ရခြင်းဖြစ်သည်။ ၎င်းကို **ဝတ္ထုကာမ** (အသုံးအဆောင်ဝတ္ထု) နှင့် **ကိလေသာကာမ** (လိုချင်တပ်မက်မှု) ဟူ၍လည်း ခွဲခြားသိမြင်နိုင်သည်။

### ကာမဝစရစိတ်များ အမျိုးအစားခွဲခြားခြင်း
ကာမဝစရစိတ်သည် စုစုပေါင်း **၅၄ ပါး** ရှိပြီး ၎င်းကို အုပ်စုကြီး (၃) စု ထပ်မံခွဲခြားထားသည်-

၁။ **အကုသိုလ်စိတ် ၁၂ ပါး**: ယုတ်ညံ့သော အနက်ကြောင့် "ပါပ" (မကောင်းမှု) ဟုလည်း ခေါ်ဆိုသည်။ ၎င်းတွင်:
*   **လောဘမူစိတ် ၈ ပါး**: အာရုံ၌ ကပ်ငြိတွယ်တာတတ်သော စိတ်များ။
*   **ဒေါသမူစိတ် ၂ ပါး**: အာရုံကို ပြစ်မှားတတ်၊ လောင်မြိုက်တတ်သော စိတ်များ။
*   **မောဟမူစိတ် ၂ ပါး**: အာရုံ၏ သဘာဝအမှန်ကို မသိဘဲ တွေဝေတတ်သော စိတ်များ။

၂။ **အဟိတ်စိတ် ၁၈ ပါး**: ဟိတ်တရား (၆) ပါးနှင့် မယှဉ်ဘဲ ဖြစ်ပေါ်သော စိတ်များဖြစ်သည်။ ၎င်းတွင်:
*   အကုသလဝိပါက် ၇ ပါး။
*   အဟိတ်ကုသလဝိပါက် ၈ ပါး။
*   အဟိတ်ကြိယာ ၃ ပါး (အာဝဇ္ဇန်း ၂ ပါးနှင့် ဟသိတုပ္ပါဒ် ၁ ပါး) တို့ ပါဝင်သည်။

၃။ **ကာမသောဘဏစိတ် ၂၄ ပါး**: ကောင်းမြတ်သော "သောဘဏ" စေတသိက်များနှင့် ယှဉ်တွဲဖြစ်ပေါ်သော စိတ်များ ဖြစ်သည်။ ၎င်းတွင်:
*   **မဟာကုသိုလ်စိတ် ၈ ပါး**: ဒါန၊ သီလ၊ ဘာဝနာ အမှုများကို ပြုလုပ်ရာ၌ ဖြစ်ပေါ်သည့် စိတ်များ။
*   **မဟာဝိပါက်စိတ် ၈ ပါး**: ကုသိုလ်၏ အကျိုးဆက်အဖြစ် ရင့်ကျက်လာသော စိတ်များ။
*   **မဟာကြိယာစိတ် ၈ ပါး**: ရဟန္တာအရှင်မြတ်တို့၏ သန္တာန်၌သာ ဖြစ်ပေါ်ပြီး အကျိုးဝိပါက်ကို မဖြစ်စေတော့သော စိတ်များဖြစ်သည်။

### ဝေဒနာနှင့် သင်္ခါရအပြား
ကာမဝစရစိတ်များသည် ၎င်းတို့နှင့် ယှဉ်တွဲဖြစ်ပေါ်သော ဝေဒနာ (ခံစားမှု) အလိုက် **သောမနဿ** (ဝမ်းမြောက်ခြင်း)၊ **ဒေါမနဿ** (ဝမ်းနည်းခြင်း) နှင့် **ဥပေက္ခာ** (အလယ်အလတ် ခံစားခြင်း) ဟူ၍ ကွဲပြားသည်။ ထို့ပြင် မိမိအလိုလို ဖြစ်ပေါ်ခြင်း (**အသင်္ခါရိက**) နှင့် သူတစ်ပါး တိုက်တွန်းမှု သို့မဟုတ် မိမိဘာသာ အားထုတ်မှုကြောင့် ဖြစ်ပေါ်ခြင်း (**သသင်္ခါရိက**) ဟူ၍လည်း ကွဲပြားမှု ရှိသည်။

### ဘုံနှင့် ပုဂ္ဂိုလ်ဆက်စပ်မှု
ကာမဝစရစိတ် ၅၄ ပါးလုံးကို **ကာမ ၁၁ ဘုံ** (အပါယ် ၄ ဘုံ၊ လူ့ဘုံ ၁ ဘုံ၊ နတ်ပြည် ၆ ထပ်) တွင် အပြည့်အစုံ ရရှိနိုင်သည်။ ရူပဗြဟ္မာများတွင်မူ ဃာန၊ ဇိဝှါ၊ ကာယ ပသာဒရုပ်များ မရှိသည့်အတွက် ၎င်းနှင့် ဆက်စပ်သော ဝီထိစိတ်အချို့ မဖြစ်ပေါ်နိုင်သော်လည်း၊ ကာမာဝစရကုသိုလ်နှင့် အချို့သော ဝိပါက်စိတ်များ ဖြစ်ပေါ်နိုင်သည်။ 

**ဥပမာအားဖြင့်ဆိုရသော်** -
ကာမဝစရစိတ်သည် **မြစ်ရေအယဉ်၌ မျောပါလာသော သစ်ရွက်ခြောက်** နှင့် တူပါသည်။ ၎င်းသည် အာရုံအမျိုးမျိုး၏ စီးဆင်းရာ နောက်သို့ လိုက်ပါကာ အခြေအနေအရပ်ရပ်ပေါ် မူတည်၍ ကောင်းမြတ်သော သောဘဏအဖြစ် သို့မဟုတ် ယုတ်ညံ့သော အကုသိုလ်အဖြစ်သို့ ပြောင်းလဲ ကျင်လည်နေတတ်သော သဘာဝရှိပါသည်။
### ကိုးကား
ခမုအိတောင် (မရှူးကန်)

**ခမုအိရေကန်** (カムイヌプリ, Kamui-nupuri) သည် ဂျပန်နိုင်ငံ၊ ဟော့ကိုင်းဒိုးကျွန်း၊ အခန်အမျိုးသားဥယျာဉ်နယ်မြေအတွင်းတွင် တည်ရှိသည့် တောင်တစ်ခု ဖြစ်သည်။ ဤတောင်ကို "ခမုအိနုပုရိ" သို့မဟုတ် "မရှူးတောင်" ဟုလည်း ခေါ်ကြသေးသည်။ ဤတောင်သည် ပေါက်ကွဲနိုင်ခြေရှိသေးသည့် မီးတောင်တစ်ခု ဖြစ်သည်။

.]]

## သွားလာခြင်း
တောင်တက်သူများသည် တောင်ထိပ်သို့ ရောက်ရှိရန် ၇.၂ ကီလိုမီတာရှည်သည့် သစ်ပင်ထူထပ်သည့် လမ်းကြောင်းကို တက်ရောက်ရမည် ဖြစ်သည်။ လမ်းတစ်လျှောက်သည် မရှူးရေကန်၏ အပေါ်ဘက် ၃၀၀ မီတာအမြင့်မှ သွားလာရသည့် လမ်းကြောင်းဖြစ်သည်။

## ကိုးကား
ကဏ္ဍ:ဂျပန်နိုင်ငံရှိ တောင်များ
အပိုအိတောင်

**အပိုအိတောင်** (アポイ岳, Apoi-dake) သည် ဂျပန်နိုင်ငံ၊ ဟော့ကိုင်းဒိုးကျွန်း၊ ဟိဒခတောင်တန်းများတွင် ပါဝင်သည့်တောင်တစ်ခု ဖြစ်သည်။ ဆမနိမြို့ (Samani) ၏ အနီးတွင် တည်ရှိသည်။ ဤတောင်သည် ဟော့ကိုင်းဒိုးတွင်သာ တွေ့ရသည့် သစ်ပင်များစွာပေါက်ရောက်သဖြင့် လူသိများသည်။ ဤတောင်သည် ခေတ်ကာလမသိသည့်ကာလ Ultramafic ကျောက်အမျိုးအစားဖြင့် ဖွဲ့စည်းထားသည်။

## ကိုးကား
ကဏ္ဍ:ဂျပန်နိုင်ငံရှိ တောင်များ
မိဟရတောင်

**မိဟရတောင်** (三原山, Mihara-yama) သည် ဂျပန်နိုင်ငံတွင် တည်ရှိသည့် အသက်ဝင်နေသည့် မီးတောင်တစ်ခု ဖြစ်သည်။ ဤမီးတောင်သည် နှစ် ၁၀၀ - ၁၅၀ ကာလအကြာတွင် ပေါက်ကွဲမှုများ ဖြစ်ပွားလေ့ရှိသည်။

## သမိုင်းကြောင်း
မိဟရတောင်၏ အဓိကပေါက်ကွဲမှုသည် ၁၉၈၆ ခုနှစ်တွင် ဖြစ်ပွားခဲ့သည်။ ချော်ရည်များသည် ၁.၆ ကီလိုမီတာ (၁ မိုင်) အထိ ပန်းထွက်လာခဲ့သည်ကို မြင်ခဲ့ကြရသည်။

အနီးစပ်ဆုံးကာလအနေဖြင့် ၁၉၉၀ ခုနှစ်တွင် တစ်ကြိမ်ပေါက်ကွဲခဲ့သည်။

## ခရီးသွားလာခြင်း
မိဟရတောင်သည် ခရီးသွားများအကြား ရေပန်းစားသည့် နေရာတစ်ခု ဖြစ်သည်။ တောင်သည် အနည်းငယ်သာမြင့်ပြီး တောင်စောင်းသည် ပြေပြစ်သဖြင့် တောင်တက်သမားများ၊ လမ်းလျှောက်သူများအတွက် သင့်လျှော်သည်။ တောင်ထိပ်သို့ ရောက်ရှိရန် ခြေလျင်ခရီး ၁ နာရီဝန်းကျင် ကြာမြင့်သည်။ တောင်ထိပ်နေရာမှတဆင့် ဖူဂျီတောင်ကိုလည်း မြင်နိုင်သည်။

## မိမိကိုယ်ကို သတ်သေခြင်း
မီးတောင်ဝနေရာသည့် ကန်တော့ချွန်ပုံစံရှိနေဖြင့် အထက်မှ အောက်သို့ ခုန်ချကာ အဆုံးစီရင်နိုင်သည့်ပုံစံ ဖြစ်နေသည်။ ထို့အတွက်ကြောင့်ပင် ဤမီးတောင်တွင် မိမိကိုယ်ကို အဆုံးစီရင်မှုများ ရှိလာခဲ့သည်။ ၁၉၂၀ ခုနှစ်အစောပိုင်းကာလများတွင် အပတ်စဉ်တိုင် ဤမီးတောင်တွင် မိမိကိုယ်ကို အဆုံးစီရင်မှုများ ဖြစ်ပွားခဲ့သည်။ လူသိအများဆုံးအဆုံးစီရင်မှုမှာ ၁၉၃၃ ခုနှစ်၊ ဖေဖော်ဝါရီလ ၁၂ ရက်နေ့တွင် ဖြစ်ပွားခဲ့သည့် အသက် ၂၁ နှစ်အရွယ် မဆွဝ်မိုတိုခိယောခို ( Matsumoto Kiyoko) သည် မီးတောင်ဝအတွင်းသို့ ခုန်ချခဲ့မှု ဖြစ်သည်။ သူနှင့်အတူ အခန်းဖော်ဖြစ်သည့် တိုမိတမဆခို (Tomita Masako) သည် အတူတကွ ဒိုးဆဲရှင်းဂျူး (လိင်တူချစ်သူများ အတူတူမိမိကိုယ်ကို သတ်သေခြင်း) ပြုလုပ်ရန် စီစဉ်ကာ သွားရောက်ခဲ့ခြင်း ဖြစ်သည်။ သို့သော်လည်း တိုမိတသည် အစောင့်၏ တားမြစ်ခြင်းခံခဲ့ရသည်။ နောက်ပိုင်းတွင် ပေါ်ပေါက်လာသည်များအရ တိုမိတသည် မကြာသေးခင်အချိန်ကာလကလည်း အခြားသော မိန်းကလေးတစ်ယောက်နှင့်အတူ သတ်သေရန် တောင်သို့ လာခဲ့ဖူးသည်ကို သိရှိခဲ့ရသည်။ သူသည် အသွားအပြန်ကားလက်မှတ်ကိုလည်း ဝယ်ယူထားခဲ့သည်။ သတင်းစာများသည် သူ့အား ကိုယ့်ကိုယ်ကိုသတ်သေရန်လမ်းပြသူနှင့် အမျိုးသမီးများအကြား လိင်တူချစ်သူထားရှိခြင်း၏ အပြစ်များကို အချစ်ဇာတ်လမ်းသဖွယ်ရေးသားဖော်ပြခဲ့ကြသည်။ ထိုဖြစ်ရပ်ဖြစ်ပြီးနောက်တွင် ထိုတစ်နှစ်အတွင်း သတ်သေမှုသည် ၉၄၅ ခု ဖြစ်ပွားခဲ့သည်။ အာဏာပိုင်များသည် ထိုကဲ့သို့ သတ်သေမှုများကို ထိန်းချုပ်နိုင်ရန်အတွက် ခြံစည်းကို ကာရံခဲ့ကြသည်။

## ထင်ရှားသည်များ
မိဟရတောင်သည် များစွာသော စိတ်ကူးယဉ်ဝတ္ထုများတွင် ဖော်ပြခြင်းခံခဲ့ရသည်။ ၁၉၆၅ ခုနှစ်၊ အိုရှိမကျွန်းနှင့် ဤမီးတောင်သည် "ဂမဲရ" (Gamera) ဟု အမည်ရသည့် ရုပ်ရှင်တွင် ပါဝင်ခဲ့သည်။

## ပြင်ပလင့်များ
* Izu-Oshima - Japan Meteorological Agency 
*  - Japan Meteorological Agency
* Izu Oshima - Geological Survey of Japan

## ကိုးကား
ကဏ္ဍ:ဂျပန်နိုင်ငံရှိ တောင်များ
နိရှိဂတခဲတောင်

**နိရှိဂတခဲတောင်**  (西ヶ嶽, Nishi-ga-take) သည် ဂျပန်နိုင်ငံ၊ ဟယောဂေါ့ခရိုင်၊ ဆဆယာမမြို့တွင် တည်ရှိသည့် တောင်တစ်ခု ဖြစ်သည်။ အမြင့် ၇၂၇ မီတာ (၂၃၈၅ ပေ) ရှိသည်။ တခိတောင်တန်းများတွင် မိတခဲတောင်ပြီးနောက် နိရှိဂတခဲတောင်သည် ဒုတိယအမြင့်ဆုံးဖြစ်သည်။

## သွားရောက်မှု
* Kurikara Guchi Bus Stop of Shinki Bus

## ကိုးကား
* Natural Parks of Hyōgo Prefecture
* Official Home Page of the Geographical Survey Institute in Japan 

ကဏ္ဍ:ဂျပန်နိုင်ငံရှိ တောင်များ
အဲဘိုးရှိတောင် (အအိုမိုရိ)

**အဲဘိုးရှိတောင်** (烏帽子岳, Eboshi-dake)  သည် ဂျပန်နိုင်ငံ၊ အအိုမိုရိစီရင်စုတွင် တည်ရှိသည့် တောင်တစ်ခု ဖြစ်သည်။ ၇၁၉ မီတာ (၂၃၆၁ ပေ) မြင့်သည်။ အိုးအုတောင်တန်း၏ မြောက်ဘက်ဆုံးပိုင်းတွင် တည်ရှိနေသည့်တောင်ဖြစ်ကာ ဂျပန်နိုင်ငံ၏ အဓိကကျွန်းဖြစ်သည့် ဟွန်းရှူးကျွန်း၏ မြောက်ဘက်တွင် တည်ရှိသည်။ တောင်ထိပ်သည် အအိုမိုရိစီရင်စုအတွင်းတွင် အားလုံးတည်ရှိနေသည်။ တောင်၏ အနောက်မြောက်ဘက်တွင် ဟိရနိုင်းမြို့၊ အရှေ့မြောက်ဘက်တွင် နိုဟဲဂျိမြို့၊ တောင်ဘက်တွင် တိုးဟိုခုမြို့တို့ တည်ရှိကာ တောင်သည် ထိုမြို့များကို ကြားခံအနေဖြင့် ကာရံတည်ရှိနေသည်။

၂၀၀၇ ခုနှစ်တွင် တောင်ပေါ်၌ ရေဒီယိုထပ်ဆင့်အသံလွှင့်စခန်းကို တည်ဆောင်ခဲ့သည်။ ထိုစခန်းတွင် NHK, NHK Kyōiku, RAB Aomori, ATV Aomori Television နှင့် ABA Aomori တို့၏ တီဗွီစခန်းများ တည်ရှိနေသည်။ တောင်သည် ပြေပြစ်သည့် တောင်စောင်းရှိသဖြင့် သမားရိုးကျတောင်တက်သူများအကြား လူကြိုက်များသည်။ တောင်၏ မြောက်ဘက်တွင် တက်ရောက်ရန် လမ်းတစ်ခု ရှိသည်။

## ကိုးကား
ကဏ္ဍ:ဂျပန်နိုင်ငံရှိ တောင်များ
ဒေါသမူစိတ်

**ဒေါသမူစိတ်** သည် အဘိဓမ္မာတရားတော်အရ အကုသိုလ်စိတ် (၁၂) ပါးအနက် **ဒေါသ** ကို အခြေခံအမြစ်အဖြစ်ပြု၍ ဖြစ်ပေါ်လာသော စိတ်အစုအဝေး ဖြစ်သည်။ ဤစိတ်များသည် အာရုံကို ပြစ်မှားတတ်ခြင်း၊ ခက်ထန်ကြမ်းတမ်းခြင်းနှင့် လောင်မြိုက်တတ်သော သဘောများဖြင့် ဖြစ်ပေါ်လေ့ရှိသည်။

### ဒေါသမူစိတ် (၂) ပါး အမျိုးအစားများ
ဒေါသမူစိတ်သည် တိုက်တွန်းမှု (**သင်္ခါရ**) အပေါ် မူတည်၍ အောက်ပါအတိုင်း (၂) ပါး ကွဲပြားပါသည်-

၁။ **ဒေါမနဿသဟဂုတ်၊ ပဋိဃသမ္ပယုတ်၊ အသင်္ခါရိကစိတ်** - မနှစ်သက်ဖွယ်သော ဝမ်းနည်းခြင်းဝေဒနာနှင့်တကွ အာရုံကို ပြစ်မှားလျက် မိမိအလိုလို (တိုက်တွန်းမှုမပါဘဲ) ဖြစ်ပေါ်သော စိတ်။
၂။ **ဒေါမနဿသဟဂုတ်၊ ပဋိဃသမ္ပယုတ်၊ သသင်္ခါရိကစိတ်** - မနှစ်သက်ဖွယ်သော ဝမ်းနည်းခြင်းဝေဒနာနှင့်တကွ အာရုံကို ပြစ်မှားလျက် သူတစ်ပါးတိုက်တွန်းမှုကြောင့် သော်လည်းကောင်း၊ မိမိဘာသာ အားထုတ်မှုကြောင့် သော်လည်းကောင်း ဖြစ်ပေါ်သော စိတ်။

### အင်္ဂါရပ်များနှင့် သဘာဝတရား
*   **ဝေဒနာ (ခံစားမှု):** ဒေါသမူစိတ်သည် အမြဲတမ်း **ဒေါမနဿဝေဒနာ** (စိတ်ဆင်းရဲခြင်း) နှင့်သာ ယှဉ်တွဲဖြစ်ပေါ်သည်။ ၎င်းသည် အာရုံ၏ အရသာကို မသာယာသော အခြင်းအရာဖြင့် ခံစားခြင်းဖြစ်သည်။
*   **ပဋိဃ (ပြစ်မှားမှု):** ဒေါသစေတသိက်ကို "ပဋိဃ" ဟု ခေါ်ဆိုပြီး ယှဉ်ဖက်တရားများကို ဖျက်ဆီးတတ်ခြင်း၊ အာရုံကို ထိခိုက်ပြစ်မှားခြင်း သဘောရှိသည်။ ၎င်းသည် လူမိုက်နှင့် ပေါင်းမိသူများကဲ့သို့ ယှဉ်ဖက်စိတ်စေတသိက်တို့ကို ကြမ်းတမ်းပျက်စီးစေတတ်သည်။
*   **ဟဒယဝတ္ထုနှင့် ဆက်စပ်မှု:** ဒေါသဖြစ်လာသောအခါ ဒေါသ၏ မှီရာဖြစ်သော **ဟဒယဝတ္ထု** (နှလုံးသားရုပ်) သည် ပူလောင်လာပြီး မျက်နှာနီမြန်းခြင်းကဲ့သို့သော ရုပ်ပိုင်းဆိုင်ရာ ဖောက်ပြန်မှုများကို ဖြစ်စေသည်။ ဒေါသအရှိန် အလွန်ပြင်းထန်ပါက သေကျေပျက်စီးသည်အထိ နှိပ်စက်နိုင်သည်။

### ဒေါသမူစိတ် ဖြစ်ပေါ်ရခြင်း အကြောင်းရင်းများ
ဒေါသမူစိတ် ဖြစ်ပေါ်စေသော အခြေခံအကြောင်းရင်း (၄) ပါးရှိပါသည်-
၁။ **ဒေါသဇ္ဈာသယ ဓာတ်ခံရှိခြင်း:** ရှေးဘဝများကပင် ဒေါသဖြစ်လွယ်သော ဝါသနာ ပါလာခြင်း။
၂။ **စိတ်သဘော တိမ်ကော သေးနုခြင်း:** စိတ်နေသဘောထား မလေးနက်သဖြင့် အရာရာ၌ စိတ်ကောက်လွယ်၊ ဝမ်းနည်းလွယ်ခြင်း။
၃။ **အကြားအမြင် နည်းပါးခြင်း:** ဗဟုဿုတနည်းသဖြင့် စဉ်းစားဆင်ခြင်နိုင်စွမ်း မရှိဘဲ စိတ်ဆိုးမှု၌ အဆုံးသတ်ခြင်း။
၄။ **အနိဋ္ဌာရုံနှင့် တွေ့ကြုံရခြင်း:** မိမိမနှစ်သက်သော အာရုံဆိုးများနှင့် တွေ့ကြုံရခြင်း။

### ယှဉ်တွဲဖြစ်ပေါ်သော စေတသိက်များ
ဒေါသမူစိတ်၌ အကုသိုလ်အားလုံးနှင့် ဆက်ဆံသော **သဗ္ဗာကုသလသာဓာရဏစေတသိက် (၄) ပါး** (မောဟ၊ အဟိရိက၊ အနောတ္တပ္ပ၊ ဥဒ္ဓစ္စ) တို့ အမြဲယှဉ်တွဲသည်။ ထို့ပြင် **ဒေါသ**၊ **ဣဿာ** (သူတစ်ပါးစည်းစိမ်ကို ငြူစူခြင်း)၊ **မစ္ဆရိယ** (ဝန်တိုခြင်း) နှင့် **ကုက္ကုစ္စ** (နောင်တပူပန်ခြင်း) တို့သည် ဤဒေါသမူစိတ်၌သာ သီးသန့်ယှဉ်နိုင်သော တရားများဖြစ်သည်။ သို့သော် ဣဿာ၊ မစ္ဆရိယနှင့် ကုက္ကုစ္စတို့သည် အာရုံပြုပုံချင်း မတူညီသောကြောင့် တစ်ပြိုင်နက် မဖြစ်နိုင်ဘဲ တစ်ပါးစီသာ ယှဉ်ခွင့်ရကြသည်။ 

**ဥပမာအားဖြင့်ဆိုရသော်** -
ဒေါသမူစိတ်သည် **"တုတ်ဖြင့် ပုတ်ခတ်မိသော မြွေဟောက်"** နှင့် တူလှပေသည်။ မနှစ်သက်ဖွယ် အာရုံနှင့် တွေ့ကြုံသောအခါ မြွေဟောက်ကဲ့သို့ ရူးကနဲ ထကြွလာတတ်ပြီး၊ မိမိမှီရာ သတ္တဝါနှင့် ယှဉ်ဖက်တရားတို့ကို **"တောမီး"** ကဲ့သို့ လောင်ကျွမ်းဖျက်ဆီးတတ်သော သဘာဝရှိပါသည်။
### ကိုးကား
ခဘတောင် (အိဘရခိ)

**ခဘတောင်** (加波山, Kaba-san) သည် ဂျပန်နိုင်ငံ၊ အိဘရခိစီရင်စုတွင် တည်ရှိသည့် တောင်ဖြစ်သည်။ "ဆုအိဂေါ့ - ဆွတ်ခုဘ အမျိုးသားဥယျာဉ်နယ်မြေ" နယ်နိမိတ်အတွင်းတွင် တည်ရှိသည့် တောင်ဖြစ်သည်။ အမြင့် ၇၀၉ မီတာ (၂၃၂၆ ပေ) ရှိသည်။
.]]   

## တည်နေရာ
ခဘတောင်သည် အိဘရခိစီရင်စု၏ တောင်ဘက်ပိုင်းတွင် တည်ရှိသည်။ ဆခုရဂဝမြို့၊ အိရှိအိုခမြို့နှင့် မြောက်ဘက်တွင် ဆွတ်ခုဘတောင်တို့နှင့် နယ်နိမိတ်ချင်း ထိစပ်နေကြသည်။ တောင်သည် "ဆုအိဂေါ့ - ဆွတ်ခုဘ အမျိုးသားဥယျာဉ်နယ်မြေ" အနောက်မြောက်ဘက်ပိုင်းတွင် တည်ရှိသည်။ ဤတောင်သည် ဆွတ်ခုဘတောင်တန်းတွင် ပါဝင်သည့် တောင်တစ်ခု ဖြစ်သည်။

Satellite view: 

## ဆွဲဆောင်မှု
တောင်သည် ကျောက်သားဖြင့် ဖွဲ့စည်းတည်ဆောက်ထားသည်။ ခဘတောင်၏ အနောက်ဘက်အလယ်ပိုင်းတွင် ကျောက်ကျင်းများ တည်ရှိနေသည်။ ထို့အတွက်ကြောင့် ၎င်းနေရာကို ကျောက်သားပန်းပုတို့၏ အချက်အချာနေရာအဖြစ် နိုင်ငံတဝှမ်း လူသိများသည်။ တောင်ထိပ်တွင် ခဘနတ်ကျောင်း၏ ဟအိဒန်း (Haiden) ရှိသည်။

## ကိုးကား
*For Mountain Bikers and spiritual climbers, Kaba-san – Ibaraki.

ကဏ္ဍ:ဂျပန်နိုင်ငံရှိ တောင်များ
ယဂျုရိုတောင်

**ယဂျုရိုတောင်** (弥十郎ヶ嶽, Yajūrō-ga-take) သည် ဂျပန်နိုင်ငံ၊ ဟယောဂေါ့ခရိုင်၊ ဆဆယာမမြို့တွင် တည်ရှိသည့် တောင်တစ်ခု ဖြစ်သည်။ ဤတောင်သည် တန်းဘကုန်းမြင့်ဒေသတွင် တည်ရှိသည်။ ဟယောဂေါ့ခရိုင် တောင် ၅၀ စာရင်းတွင် ပါဝင်သည့် တောင်ဖြစ်ကာ အိနဂဝအမျိုးသားဥယျာဉ်နယ်မြေ၏ အစိတ်အပိုင်းတစ်ခုလည်း ဖြစ်သည်။

## အကြောင်းအရာ
ယဂျုရိုတောင်သည် တန်းဘကုန်းမြင့်ဒေသတွင် ထင်ရှားသည့် တောင်တစ်ခု ဖြစ်သည်။

## ကိုးကွယ်ယုံကြည်မှု
ယဂျုရိုတောင်သည် အနီးအနားဝန်းကျင်တွင် နေထိုင်သူများ၏ ဝတ်ပြုဆုတောင်းရာနေရာလည်း ဖြစ်သည်။ တောင်ဘက်တောင်ခြေတွင် ဆိုင်းခိုကျောင်းတော် ရှိပြီး ၇၃၁ ခုနှစ်တွင် ဂယောခိ (Gyōki) က တည်ဆောက်ခဲ့သည်။ တောင်သည် မြောက်ဘက်တောင်ခြေသို့ ရွှေ့ပြောင်းခဲ့သည်။ သို့သော် စစ်ပွဲအတွင်းတွင် မီးရှို့ခံခဲ့ရသည်။ တောင်၏ မြောက်ဘက်တောင်ခြေတွင် ဟဟခဘဲနတ်ကျောင်းရှိပြီး လက်ရှိအချိန်တွင်လည်း နတ်ကျောင်းတည်ရှိခဲ့သည့် ဧရိယာကို သိရှိနိုင်သည့် အထိမ်းအမှတ်ကျောက်တိုင်တစ်ခု ရှိနေသေးသည်။

## တောင်တက်လမ်းကြောင်း
တောင်ထိပ်သို့ တက်ရောက်နိုင်သည့် လမ်းကြောင်းများစွာ ရှိသည်။ အလွယ်ကူဆုံးလမ်းမှာ ရှင်းခိဘတ်စကားများပြေးဆွဲသည့် ဟိုးခဘဲမအဲဘတ်စကားမှတ်တိုင်မှတဆင့် သွားရသည့် လမ်းကြောင်း ဖြစ်သည်။ ဤလမ်းကြောင်းသည် ၂ နာရီခန့်ကြာမြင့်သည်။ အခြားလမ်းကြောင်းများမှာ ရှိမို - ခဂိနိုဘို (Shimo-Kagonobo) မှသွားရသည့် လမ်းကြောင်းနှင့် အုရှိရိုဂုချိဘတ်စကားမှတ်တိုင် (Ushiroguchi Bus Stop) မှ သွားရသည့် လမ်းကြောင်းတို့ဖြစ်သည်။

## သွားလာရေး
* Hōkabemae Bus Stop of Shinki Bus
* Ushiroguchi Bus Stop of Shinnki Bus
* Shimo-Kagonobo Bus Stop of Shinki Bus

## ရုပ်ပုံ

Image:Yajuro02.JPG|နှင်းများဖုံးလွှမ်းနေသည့် တောင်ထိပ်မြင်ကွင်း
Image:Yajuro06.JPG|ယဂျုရိုတောင်ထိပ်မှ တခတောင်တန်းများကို မြင်ရပုံ
Image:Yajuro03.JPG|ယဂျိုရိုတောင်ထိပ်အနီး ဆီးနှင်းခဲများတွဲကပ်နေသည့် သစ်ပင်များ
Image:Yajuro04.JPG|နှင်းများဖုံးနေသည့် တောင်ထိပ်သို့ တက်ရာလမ်း
Image:Yajuro05.JPG|ယဂျုရိုတောင်အလယ်တွင် ရှိသည့် ယမခဆယဂျိုရိုလိုဏ်ဂူ
Image:Yajuro07.JPG|ဆိုင်းခိုဂျိကျောင်းတော်အပျက်အစီးများ
Image:Yajuro08.JPG|ဟဟခဘဲနတ်ကျောင်း

## ကိုးကား
ကဏ္ဍ:ဂျပန်နိုင်ငံရှိ တောင်များ
တန်းဂုတောင် (ဆမနိ)

**တန်းဂုတောင်** (天狗岳, Tengu-dake) သည် ဂျပန်နိုင်ငံ၊ ဟော့ကိုင်းဒိုးကျွန်း၊ ဟိဒခတောင်တန်းများတွင် ပါဝင်သည့် တောင်တစ်ခု ဖြစ်သည်။

## ကိုးကား
* Geographical Survey Institute

ကဏ္ဍ:ဂျပန်နိုင်ငံရှိ တောင်များ
အိအိုးတောင် (အိအိုးကျွန်း)

**အိအိုးတောင်** (硫黄岳, Iō-dake) သည် ဂျပန်နိုင်ငံ၊ ခဂိုရှိမစီရင်စု၊ အိအိုးကျွန်းတွင် တည်ရှိသည့် လှုပ်ရှားနေသည့် မီးတောင်တစ်ခု ဖြစ်သည်။ ဤတောင်ကို "အိဝိုတောင်" ဟူသည့် အမည်ဖြင့်လည်း သိကြသေးသည်။ 

## ပြင်ပလင့်များ
* Satsuma-Iojima - Japan Meteorological Agency 
*  - Japan Meteorological Agency
* Satsuma-iojima - Geological Survey of Japan
* Kikai - Geological Survey of Japan
* 

## ကိုးကား
ကဏ္ဍ:ဂျပန်နိုင်ငံရှိ တောင်များ